ŠKOLSKA FIZIČKO GEOGRAFSKA KARTA SRBIJE - Idealno.rs\nPočetna / Kancelarija i škola / Knjige i literatura / Knjige / ŠKOLSKA FIZIČKO GEOGRAFSKA KARTA SRBIJE\nPonuda prodavnice BSIDE za proizvod ŠKOLSKA FIZIČKO GEOGRAFSKA KARTA SRBIJE. Ispravnost cene i podataka proveri na internet stranici prodavnice.\nod 869,00 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za ŠKOLSKA FIZIČKO GEOGRAFSKA KARTA SRBIJE i izberi najbolju. Knjige iz kategorije Knjige i literatura je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda ŠKOLSKA FIZIČKO GEOGRAFSKA KARTA SRBIJE i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda ŠKOLSKA FIZIČKO GEOGRAFSKA KARTA SRBIJE se mogu razlikovati od onih u internet prodavnici u kojoj obavljaš kupovinu. ŠKOLSKA FIZIČKO GEOGRAFSKA KARTA SRBIJE je dostupan u prodavnici BSIDE po ceni, koja je navedena pored svakog prodavca u meniju "Prodavnice".\nGarantne uslove za ŠKOLSKA FIZIČKO GEOGRAFSKA KARTA SRBIJE proveri u prodavnici u kojoj nameravaš da obaviš kupovinu. Slika za ŠKOLSKA FIZIČKO GEOGRAFSKA KARTA SRBIJE je simbolična, zato se pre kupovine u prodavnici uveri da je proizvod isti.


Tema: Međunarodna svemirska stanica vidljiva iz Srbije\n26.09.2009, 20:24 #1\nOve sedmice, od 22. do 29. septembra, u večernjim satima između 19 i 20 sati, na nebu iznad naše zemlje, može se slobodnim okom (bez durbina i teleskopa) posmatrati prelet Međunarodne svemirske stanice (ISS - International Space Station), trenutno najvećeg veštačkog satelita u orbiti oko naše planete, saopštilo je Astronomsko društvo Novi Sad\nMeđunarodna svemirska stanica-ISS velika je kao zglobni autobus, dužine 12,5m i do sada je najveći satelit koji je poslat u Zemljinu orbitu. Nalazi se na visini oko 350 kilometara, tako da obilazi oko naše planete svakih 96 minuta. Ove sedmice njena putanja prelazi preko Centralne Evrope pa se u večernjim satima - oko jedan sat posle zalaska Sunca - može videti i na našem nebu. Vidi se slobodnim okom, kao veoma sjajna zvezda, kako se polako kreće nebom. U pojedinim trenucima je vrlo sjajna, mnogo sjajnija od najsjajnijih zvezda na nebu, pa tako privlači pažnju posmatrača kao "sumnjivo leteće telo" nalik kakvom objektu iz Dosijea X.\nU petak 25. septembra, ISS će biti vidljiva posle 20 sati na zapadnom i jugozapadnom delu neba, na visini od oko 15 stepeni. U subotu će, od 19 sati, desetak minuta biti vidljiva na zapadnom delom neba, na visini od 40 stepeni. U nedelju, ISS će preleteti našim nebom oko pola 8 uveče, na zapadnom i jugozapadnom delu neba, na visini od oko 14 stepeni. Posle pauze u ponedeljak, kada se ISS neće moći posmatrati jer joj putanja prolazi južnim delom Sredozemlja, u utorak 29. septembra biće na našem nebu od 18:40, na zapadnom i jugozapadnom delu neba, a na visini od 14 stepeni.\nPoruku je izmenio pera lozac, 26.09.2009 u 20:26 Razlog: propušten izvor\n26.09.2009, 21:02 #2\nOdgovor: Međunarodna svemirska stanica vidljiva iz Srbije\ndivno, morat cemo sa decom da pogledamo!\nako je neko video, neka napise kako se prepoznaje! (da li se krece brzo ili naizgled stoji u mestu, menja li svoj sjaj i kojom ucestanoscu?)\nSvemirska letelica New Horizons stigla do Jupitera\nPoslednja poruka: 01.03.2007, 03:05\nmeđunarodna, srbije, stanica, svemirska, vidljiva


DAEŠ polaže kukavičje jaje na - Balkanu\nDAEŠ polaže kukavičje jaje na – Balkanu\nV. B. 9. novembra 2017. 18:54\nFoto: Kurdishstruggle - CC BY 2.0\nTeroristi DAEŠ-a isterani su iz poslednjeg uporišta u Siriji — grada Abu Kemala u provinciji Dejr el Zor, na sirijsko-iračkoj granici. Međutim, eksperti ističu da je o potpunoj pobedi nad teroristima još rano govoriti, jer se militanti sada prebacuju u druge regione gde bi mogli da se aktiviraju.\nAnalitičari upozoravaju da opasnost preti Centralnoj Aziji, ali i Evropi, a istovremeno naglašavaju da je i Balkan „visoka zona rizika“.\nGeneralštab ruskih Oružanih snaga je pre nekoliko dana saopštio da je u poslednje dve godine u Siriji likvidirano oko 54.000 militanata raznih grupa, ali ostaje pitanje koliko u tom regionu još ima terorista.\nBivši komandant Vazdušno-kosmičkih snaga Rusije i predsednik Komiteta Saveta federacije za odbranu i bezbednost Viktor Bondarjov je odgovarajući na to pitanje rekao da „to samo bog zna“.\nOn je naveo da, prema najskromnijim procenama, njih tamo ima više od 100.000, da su „jako dobro obučeni“ i „dobro naoružani“.\nIpak, veći deo Sirije je sada očišćen od terorista, ali oni sada beže u druge zemlje i regione.\n„Ti uspesi u Siriji su očekivani — to je posledica delovanja snaga međunarodne koalicije, operacije ruskih snaga, njenih partnera i saveznika. Definitivno, DAEŠ napušta Siriju. Ali gde teroristi završavaju? Amerikanci pomažu komandirima jedinica DAEŠ-a da se prebace u druge zemlje — u Avganistan i Jemen, a deo militanata završava na teritoriji Iraka. To govori o tome da se DAEŠ i dalje koristi kao mehanizam pritiska na režime u regionu koji nisu po volji SAD. Osim toga, na mesto terorista u Siriji dolaze nove snage, i situacija ne samo da se ne pojednostavljuje, već se u nekoliko pravaca čak i komplikuje. Na primer, predstoji velika borba sirijskih Kurda za autonomiju, i ako oni uspeju u Siriji, sledeće će biti Turska i Iran. Tako da situacija u regionu i dalje nije ohrabrujuća — s jedne strane je ona lakša, a sa druge strane se komplikuje“, smatra politikolog Stanislav Tarasov, ekspert za Bliski istok.\nŠef Komiteta Državne dume za odbranu i bivši komandant Vazdušno-desantnih snaga Rusije Vladimir Šamanov je, pozivajući se na konkretne obaveštajne podatke, rekao da se teroristi iz Sirije prebacuju na sever Avganistana i u Južnu Ameriku, a da se infiltriraju i među civilno stanovništvo u Iraku i Siriji.\n„Mi pamtimo da su posle Drugog svetskog rata mnogi nacisti bili stavljeni pod „kišobran“ američkih dobrotvora, a potom su radili u raznim sferama za interese Amerike. Takvi se mogu naći i u Siriji“, rekao je Šamanov.\nAmerička analitička kompanija „Soufan grup“ je nedavno upozorila da se teroristi Islamske države, posle poraza u Siriji i Iraku, vraćaju u svoje rodne zemlje. Kako se navodi, ukupan broj „povratnika“ je oko 5.600 ljudi, a samo se u zemlje Evropske unije vratilo oko 1.500 terorista.\nKako navode američki analitičari, neki od ovih boraca će propagirati „nasilni džihad u stilu Al Kaide i DAEŠ-a“. Vlasti nekih zemalja džihadiste-povratnike „bacaju“ iza rešetaka, dok u drugim pokušavaju da ih, kroz razne programe, ponovo integrišu u društvo.\nTakođe, u izveštaju američkih eksperata se navodi da je od 2014. godine u redove DAEŠ-a ušlo oko 40.000 stranaca iz 110 zemalja sveta.\nAktivnosti povratnika-terorista nisu dovele do povećanja broja terorističkih napada, ali to bi se moglo desiti u budućnosti, strahuju eksperti.\n„Povratak tih ljudi, koji su se raznim stvarima bavili u redovima DAEŠ-a (neki su pucali, drugi su lečili teroriste, treći su radili na proizvodnji nafte) neizbežan je, s obzirom na to da DAEŠ gubi teritorije i izvore prihoda. Pritom, oni se ne vraćaju samo u Evropu nego i na ruski Kavkaz, i čak na severozapad Kine, u autonomni ujgurski region Sinkjang. Obaveštajne službe svih zemalja moraće da ulože dodatne napore kako bi izvršile proveru tih ljudi. U Velikoj Britaniji već govore o tome da bi njih trebalo ponovo integrisati u društvo. Međutim, iskustvo pokazuje da se ta socijalizacija često završava terorističkim napadima. S druge strane, trebalo bi jasno izdvojiti one koji su držali oružje u rukama od onih koji su sarađivali sa DAEŠ-om u drugim sferama. Nedavno sam se vratio iz Dagestana, a tamošnje kolege govore o tome da bi povratnicima trebalo proveriti tragove eksploziva na rukama, jer oni traju dugo, i na osnovu toga odlučiti o sudbini tih ljudi“, kaže za Sputnjik Dmitrij Jegorčenkov, zamenik direktora Instituta za strateške studije i prognoze Ruskog univerziteta prijateljstva naroda.\nRizik za Balkan je veliki\nEkspert ističe da završetak operacije protiv DAEŠ-a u Siriji ne znači i potpunu pobedu nad teroristima, a da opasnost preti i Balkanu.\n„Ta teroristička organizacija živi i na internetu, i postojaće i dalje, tim pre što su opstali njihovi izvori finansiranja. Drugim rečima, terorista ne mora da se nalazi u Raki ili Dejr el Zoru, on može da se bavi svojom delatnošću i u Londonu. U tom smislu, Balkan spada u ozbiljnije zone rizika. Postoji mnogo pripadnica DAEŠ-a koji su se tamo vratili i žele da ožive tinjajući međureligijski konflikt, naročito nakon što su stekli iskustva i željni su da primene svoje veštine. Nažalost, rizik za Balkan je veliki“, zaključio je Jegorčenkov.\nPodsetimo, sirijska vojska je preuzela kontrolu nad gradom Abu Kemalom, poslednjim uporištem terorista u Siriji.\nNeimenovani komandir sirijske vojske je rekao Sputnjiku da je vojska počela sa čišćenjem grada od eksplozivnih naprava koje su ostavili militanti.\nTeroristi beže, kako je naveo, zbog brzog napretka vladinih trupa, kao i napretka savezničkih snaga od strane Hmejmima u pokrajini Homs. Prema njegovim rečima, militanti se povlače u pravcu sela Sukarije, prelazeći na istočnu obalu reke Eufrat.


Dodika podržala skupština RS: Veto na posjetu Mila Đukanovića | Kodex.ME\nNarodna skupština Republike Srpske podržala je jutros izjave srpskog člana Predsjedništva BiH Milorada Dodika.\n27. 02. 2020 - 10:23 Autor: Kodex\nRiječ je o proglašenju zaključka i odluke Predsjedništva od 19. februara veoma štetnim po vitalne interese Republike Srpske.\nIzjave je podržalo svih 56 prisutnih poslanika, niko nije bio protiv, niti uzdržan. Poslanici opozicije nisu prisustvovali glasanju, prenosi Avaz.ba.\nPoslanici su potvrdili Dodikovu izjavu prema kojoj je zaključak o utvrđivanju zvanične posjete predsjednika Crne Gore Mila Đukanovića BiH 2. i 3. marta usvojen bez konsenzusa veoma štetan po vitalne interese RS.\nPrihvaćena je i odluka o potvrđivanju izjave srpskog člana Predsjedništva BiH po kojoj je odluka o prihvatanju Sporazuma o statusu između BiH i EU o aktivnostima koje sprovodi Agencija za evropsku graničnu i obalsku stražu (Fronteks) na teritoriji BiH usvojena bez konsenzusa veoma štetna po vitalne interese RS.


Zašto suđenje Šariću traje 10 godina - stručnjaci različito o uzrocima\nZašto suđenje Šariću traje 10 godina – stručnjaci različito o uzrocima\nVesti Autor:N1 Beograd18. jun. 202110:35 > 10:4412 komentara\nJelena Radivojević iz Mreže za istraživanje kriminala i korupcije - KRIK ocenila je da je nedopustivo da postupak protiv Darka Šarića u Srbiji traje 10 godina i da je, nedavno, presuda za šverc kokaina ukinuta zbog formalnog propusta. Ona je naglasila da su Šarićevi saradnici u drugim evropskim zemljama osuđeni još pre pet godina i to na strože kazne nego što je bio osuđen Šarić. Sudija u penziji Omer Hadžiomerović za N1 kaže da ne treba uvek i u svemu tražiti zloupotrebu i da postoje i objektivni razlozi zbog kojih takva suđenja u Srbiji dugo traju.\nRadivojević je povodom obaranja presude zapitala čija je to odgovornost i dodala da i pored objektivnih prepreka koje postoje zbog veličine slučaja ima i „mnogo do toga kako se vodi predmet“.\nHadžiomerović je rekao da nije upućen u detalje predmeta i ne može da kaže zašto on traje 10 godina, ali da je u pitanju veliki predmet sa puno okrivljenih, a da se svi takvi predmeti sude u zgradi Specijanog suda, uz učestvovanje troje sudija profesionalaca.\nOn naglašava da se i za takva suđenja traže posebni uslovi, kao i da budu snimana i da se onda postavlja pitanje kada će biti slobodna sudnica u kojoj je moguće zadovoljiti sve te uslove.\n„Komplikovano je kada imate puno okrivljenih, puno advokata i treba uskladiti termine“, rekao je Hadžiomerović i dodao da je i on dok je radio, odlagao suđenja za dva-tri meseca jer nije bilo termina da ih zakaže ranije.\n„Mnogo napadamo nekada sudije“, rekao je Hadžiomerović.\nRadivojević je ukazala da su Šarićevi saradnici u Evropi pre pet, a neki i pre deset godina osuđeni i to na veće kazne nego što je bio Šarić i da ima i mnogo do toga kako se vodi predmet.\nOna se složila da je tokom procesa bilo i mnogo manipulacija sa strane advokata, ali da je sudija ipak tak koji rukovodi predmetom.\n„Komplikovano je kada imate puno okrivljenih, puno advokata i treba uskladiti termine“, dodao je Hadžiomerović.\nPovodom kritike koju je izneo predsednik Srbije Aleksandar Vučić da je odluku o Šariću donela „legenda petog oktobra, Radmila Dragičević-Dičić, sudija Vrhovnog kasacionog suda (VKS)“, Hadžiomerović kaže da se na osnovu vremena u kom je izabran sudiji „odmah nakači etiketa da je crveni, ili ‘crveno-žuti'“.\nTo, kaže pokazuje da i kod političara postoji percepcija da su sudije birane uz političku podršku.\nVučićevu izjavu ocenio je kao neprimerena i dodao da je sudija Radmila Dragičević bila predsednik veća u kom je bilo pet sudija i da su oni zajedno doneli takvu odluku.\nObjasnio je da je VKS odluku doneo jer je zaključio da su u donošenju pravosnažne presude učestvovale sudije koje nisu mogle da učestvuju u tom postupku. VKS je, kako kaže rekao da troje sudija koje su učestvovale u odluci o pritvoru su se suviše duboko upustili u slučaj i utvrdili da ne samo da postoji osnovana već i opravdana sumnja. Oni su se, naime prema tumačenju VKS, suviše duboko upustili u predmet i zbog toga mogu da imaju predubeđenje.\n„U VKS proširili su zakonsku odredbu zapravo – sudije nisu učestvovale u potvrđivanju optužnice, ali su radili kao da potvrđuju optužnicu“, rekao je Hadžiomerović.\n„Ne treba uvek i u svemu tražiti zloupotrebu“, poručio je.\nKao primer stanja u pravosuđu u emisiji je analiziran i slučaj o kom je pisao KRIK – a tiče se sudije Zorana Božovića.\nTekst o sudiji objavljen je pod naslovom „Sudija kom je nestalo 13 predmeta napreduje u sudstvu“.\nRadivojević kaže da je bila već čudna situacija kada je taj sudija, iako je krenula istraga o izgubljenim predmetima, vraćen na posao.\n„Vraća se u Prvi osnovni sud koji je protiv njega podneo krivičnu prijavu. To je već bila čudna sitaucija, kakav je tu odonos poverenja“, rekla je Radivojević i dodala da je prijava odbačena jer nije moglo da se dokaže da je sudija izneo predemete, a da su među njima i neki u kojima nije završena presuda.\nKaže i da taj sudija sada sudi u Višem sudu i dobija prilično važne predmete.\n„Kako građani da veruju tom sudiji kad postupa u predmetima koji su za državu važni“, kazala je i dodala da su tu na primer – predmet o policajcima u Potočarima.\nIstakla je i da je slučaj protiv sudije okončan jer je Tužilaštvo reklo da nema dokaza da je uzeo papire, da nije moglo da se dokaže da je on izneo predmete.\n„Odgovornost sudije je da brine gde su predmeti“, rekla je Radivojević i dodala da presuda protiv sudije nikada nije napisana, te tužilaštvo i ne može da uloži žalbu.\nOna je objasnila i da je od 13 nestalih predmeta rekonstruisano samo njih četiri.\nHadžiomerović kaže da ovde treba razjasniti da nije sudija taj koji drži predmete, već da oni stoje u pisarnici.\nKaže i da se dešava da se izgube predmeti u selidbama, kao što je ovde bio slučaj, ali da kada dođe do toga, se radi rekonsturkcija predmeta – sud traži od tužioca i stranaka da dostave dokumenta.\nRadivojević navodi da je za ovaj slučaj uvtrđeno da nestali predmeti nisu bili u pisarnici, već da je u pisarnici bilo zavedeno da su kod sudije zbog pisanja odluke.\nOna kaže i da ispada da je taj sudija stalno napredovao i da je iz osnovnog suda izabaran u Viši i da je dobijao važne slučajeve.\nHadžiomerović, međutim, kaže da se slučajevi dele slučajno, da postoji program da kad predmet dođe u sud da se zavede se po broju. „Nije niko dodeljivao baš njemu važne slučajeve. A verovatno je da i druge sudije imaju predmete od ineteresa za javnost“.\n„Treba dati potpune informacije i ako nešto malo prećutimo može da se stvori pogrešna slika“, rekao je Hadžiomerović o medijskom izveštavanju o ovom slučaju.\nDarko ŠarićJelena Radivojevićomer Hadžiomerovićsuđenje


Borelj pozvao Srbiju da uvede sankcije Rusiji: Neutralnost nije u skladu sa evropskom budućnosti - ebart\nBorelj pozvao Srbiju da uvede sankcije Rusiji: Neutralnost n...\nAutor: Al Jazeera Balkans /// Foto: EPE-EFE/ FRANCOIS LENOIR POOL\nŠef diplomatije Evropske unije pozvao je Srbiju da ubrza usklađivanje sa spoljnom i bezbednosnom politikom EU i uvede sankcije Rusiji.\nŠef diplomatije Evropske unije Žozep Borelj pozvao je Srbiju da ”što je pre moguće” ubrza svoje usklađivanje sa zajedničkom spoljnom i bezbednosnom politikom EU, i primeni sankcije koje je EU, kao i ostale zemlje Zapadnog Balkana, usvojila u vezi sa ratom u Ukrajini.\n”Ministri spoljnih poslova EU izrazili su jasno očekivanje od partnera i budućih članica da se posvete zajedničkim vrednostima i zajedničkoj spoljnoj i bezbednosnoj politici. Oni koji to nisu još uradili, a Srbija je jedna od njih, trebali bi, što je pre moguće, ubrzati svoje usklađivanje i primeniti sankcije. Mi razumemo poteškoće i vrednujemo činjenicu da su svi oni glasali protiv Rusije u Generalnoj skupštini UN, ali mi očekujemo od kandidata i naših partnera da se u potpunosti usklade sa našom spoljnom politikom”, poručio je Borelj.\n„Ruska propaganda rasprostranjena na Zapadnom Balkanu“\nTvrdi da su ruska propaganda i dezinformacije široko rasprostranjenje na Zapadnom Balkanu i upozorava da u ovoj situaciji ni neutralan status zemlja kandidata za članstvo u EU nije u skladu sa njihovom evropskom budućnosti.\nNavodi da u EU-u ”razumeju” da na Zapadnom Balkanu, kada je Moskva u pitanju, postoje ”problemi, veze i javno mnjenje”, ali ponavlja da postoje i stvari koje ne mogu ići zajedno.


Svet: ŽENSKI RASPUĆIN Žena u centru bizarnog skandala koji potresa Južnu Koreju - BalkaniYUm.TV '); } //]]>\nŽENSKI RASPUĆIN Žena u centru bizarnog skandala koji potresa Južnu Koreju\nJužnokorejska predsednica Park Geun-Hje suočava se sa pozivima da podnese ostavku zbog optužbi da je bliskoj prijateljici dozvolila da se meša u državna pitanja, a žena u žiži tog skandala nema funkciju u vladi, ali ima "raspućinovski" uticaj na stavove i ubeđenja predsednice, javlja AFP.\nOvaj gotovo bizaran skandal u Južnoj Koreji ozbiljno je ugrozio javni status predsednice Park i njenu sposobnost upravljanja zemljom, navodi francuska agencija.\n"Ženski Raspućin" je 60-godišnja Čoi Sun-Sil, okružena zabrinjavajućom kvazi-verskom mistikom, kćerka pokojnog Čoi Tae-Mina, monaha koji se ženio šest puta, imao nekoliko pseudonima i osnovao grupu verskog kulta "Crkva večnog života".\nČoi Tae-Min se sprijateljio sa Park još kada je ona bila istraumirana posle ubistva svoje majke 1974. godine, za koju je on tvrdio da mu se pojavljivala u snovima i tražila pomoć.\nPark Geun-Hje je uspostavila bliske odnose i sa Čoijevom kćerkom Sun-Sil, sa kojom je ostala prijateljica i nakon Čoijeve smrti 1994., a bivši suprug Čo Sun-Sil je bio visoki pomoćnik Park do njene pobede na predsedničkim izborima 2012. godine.Čoi Sun-Sil je zvanično pod istragom zbog korišćenja svojih veza sa Park da prisiljava kompanije kao što je "Samsung" na pozamašne donacije dvema neprofitnim fondacijama koje je ona osnovala, kako mediji navode, za svoju ličnu korist.\nMeđutim, pogubnija strana tog skandala je to što Čoi Sun-Sik, koja nikada nije bila ni na jednoj zvaničnoj funkciji, izgleda ima ogroman uticaj na donošenje političkih odluka južnokorejske predsednice.\nDokumenta iz ličnog kompjutera predsedničine prijateljice do kojih je došla televizija JTBC pokazuju da je Čoi uređivala neke od ključnih govora Park Geun-Hje i dobijala poverljiva dokumenta, uključujući ona vezana za veze sa Japanom i Severnom Korejom.\nNeki mediji tvrde da Čoi čak ima sopstveni krug pomoćnika koji savetuju predsednicu koga da imenuje na koju funkciju, kako da rešava politička pitanja, pa čak i o tome šta će da obuče.\nZbog ovoga skandala je popularnost južnokorejske predsednice pala na rekorno nizak nivo, iako se ona javno izvinila zbog toga što je "zabrinula narod".\nPark se odavno suočava sa kritikama zbog sklonosti da u donošenju odluka ignoriše savete stručnjaka i da se okruži lojalistima.\nPoslanici, uključujući i neke u partiji predsednice, strahuju da je ona "pod činima verskog kulta" čiji je Čoi Sun-Silk neka vrsta šamana nakon što je od oca preuzela ulogu savetnika u stilu Raspućina, dok opozicija upozorava da je reč o "zastrašujućoj teokratiji", zaključuje francuska agencija.


Sve informacije o modernom obrazovanju na jednu mestu!\nUNBOX je onlajn časopis i resurs centar (ili ti hab😉) za mlade o inovativnom učenju i obrazovanju koje se dešava van školske klupe!\nMladima danas je dostupan bezbroj mogućnosti (besplatnih i plaćenih) za dodatno obrazovanje kroz predavanja, radionice, seminare, kurseve, programe praksi i razmene. Na tebi je samo da ih pronađeš i prijaviš se, a mi u tome želimo da ti pomognemo!\nAko želiš da naučiš više o nekoj temi, ali nisi siguran/sigurna kako možeš da se informišeš, niti gde da kreneš sa postavljanjem pitanja, bez brige! Kroz informativne tekstove, intervjue sa mladim aktivistima i how to tutorijale, trudićemo se da te bolje upoznamo sa učenjem van školske klupe, pomognemo ti da pronađeš pravu aktivnost za sebe, prijaviš se i započneš svoju aktivističku priču!\nPored samog časopisa, korisne savete ćemo deliti i na našim Instagram i Fejsbuk nalozima, tako da se osećaj slobodno da nam se i tamo obratiš sa bilo kakvim pitanjima, nedoumicama, kritikama ili pohvalama!\nMentorska i finansijska podrška pri osnivanju resurs centra u 2021. godini.


32 GODINE OD NUKLEARNE EKSPLOZIJE U ČERNOBILJU: Kako je grad pun života u trenutku umro | Ekspres.net\nR.E./Mondo.rs, Foto: Printscreen Youtube\nPre tačno 32 godine, u noći između 25. i 26. aprila 1986. godine, u atomskoj elektrani Černobilj nedaleko od varošice Pripjat, na severu Ukrajine, uz granicu s Belorusijom, desila se najveća nuklearna katastrofa u istoriji čovečanstva. Svet i danas pamti tragičan događaj u Černobilju, a u znak sećanja na grad smrti biće organizovan niz događaja u Evropi, kao i u zemljama bivšeg Sovjetskog Saveza.\nJedan od reaktora elektrane “Vladimir Iljič Lenjin” – kako se zvanično zvala černobiljska nuklearna elektrana, eksplodirao je 26. aprila u 1.24 posle ponoći, po lokalnom vremenu.\nBelorusija navodi da je posle havarije, radioaktivnom zagađenju bila izložena četvrtina beloruske teritorije, na kojoj je živela petina stanovništva, i da je procenjena šteta za tu zemlju 235 milijardi dolara. Prema podacima organizacije za zaštitu prirodne sredine “Grinpis”, od posledica je umrlo oko 200.000 ljudi, a pretpostavlja se da će u perspektivi širom sveta biti još oko 270.000 slučajeva onkoloških oboljenja u vezi s radijacijom iz Černobilja.\nNa Internetu se danas mogu videti poražavajući snimci “černobiljske dece” koja boluju od leukemije i drugih kancerogenih bolesti koja su direktna posledica havarije u Černobilju.\nGrad Pripjat (neretko se naziva Černobilj) danas je “grad duhova”, koji povremeno posećuju samo avanturistički opredeljni turisti. U zaštićenu zonu danas se može ući samo sa posebnom dozvolom i odgovarajućom opremom. U Pripjatu je u januaru 1986. godine živelo 49.400 ljudi.\nTadašnja komunistička vlast u Sovjetskom Savezu na čelu s Mihailom Gorbačovom danima je ćutala o katastrofi. U prvom zvaničnom saopštenju oglasila se tvrdnjom da se građani u okolini elektrane “osećaju dobro”, iako je posledice radijacije ne nastupaju odmah i mogu se odraziiti na generacijama potomstva ozračenih.\nTags černobiljeksplozijanuklearna elektrana\nBILI SMO TAMO: Černobilj 33 godine kasnije KATASTROFA SE MOŽE PONOVITI: U Rusiji i dalje koriste reaktore kao iz Černobilja Kako su komunisti “odložili” Černobilj u Jugoslaviji AMERIKANCI U STRAHU NAKON ŠTO JE NEBO POZELENELO: Sumnjaju na ruski sajber napad


Viktor Troicki završio karijeru - 23.06.2021, Sputnik Srbija\nSrpski teniser Viktor Troicki je završio karijeru nakon što nije uspeo da se plasira na ovogodišnji Vimbldon. 23.06.2021, Sputnik Srbija\nTroicki je u drugom kolu kvalifikacija za Vimbldon poražen od Amerikanca Brendonda Nakašime sa 2-1 u setovima, posle skoro dva sata borbe (2:6, 7:5, 3:6).Tridesetpetogodišnji trofejni srpski teniser je prethodno najavio da će mu Vimbldon biti poslednji turnir u karijeri.On će se sada posvetiti projektu teniske akademije Novaka Đokovića i obavezama selektora Dejvis kup reprezentacije Srbije.„Da, odlučio sam da je ovo kraj“, rekao je Troicki posle nedavnog poraza na turniru u Kvinsu i objasnio da je glavni razlog njegove odluke to što želji da više vremena provodi sa porodicom.Troicki je poslednji meč u karijeri (ukoliko ne dođe do nekog veleobrta) započeo dosta loše, pošto mu je Nakašima napravio dva brejka u prvom setu.Međutim, uspeo je da se momentalno vrati u drugom setu i da pored ispuštene prednosti dođe do izjednačenja.U trećem setu, nažalost, nije bio dovoljno dobar na riternu, pa je Amerikanac iskoristio trenutak nepažnje i sa jednim brejkom priveo meč kraju.Nakašima će se u poslednjem kolu kvalifikacija za Vimbldon sastati sa Letoncem Ernestom Gulbisom.Troicki je ranije ove godine bio gost „Miljanovog kornera“, u kojem je govorio o svojoj karijeri, Novaku Đokoviću, mukama u Australiji...► Američki novinar: Sve je uvek bilo protiv Đokovića► Novak Đoković ide na Olimpijske igre!► Đoković pojačao tim i zagrmeo: „Od vrha do dna moramo da imamo zajednički glas“\nvimbldon 2021, tenis, sport, viktor troicki, vimbldon\n15:57 23.06.2021 (Osveženo: 16:05 23.06.2021)\nSrpski teniser Viktor Troicki je završio karijeru nakon što nije uspeo da se plasira na ovogodišnji Vimbldon.\nTroicki je u drugom kolu kvalifikacija za Vimbldon poražen od Amerikanca Brendonda Nakašime sa 2-1 u setovima, posle skoro dva sata borbe (2:6, 7:5, 3:6).\nTridesetpetogodišnji trofejni srpski teniser je prethodno najavio da će mu Vimbldon biti poslednji turnir u karijeri.\nOn će se sada posvetiti projektu teniske akademije Novaka Đokovića i obavezama selektora Dejvis kup reprezentacije Srbije.\n„Da, odlučio sam da je ovo kraj“, rekao je Troicki posle nedavnog poraza na turniru u Kvinsu i objasnio da je glavni razlog njegove odluke to što želji da više vremena provodi sa porodicom.\nTroicki je poslednji meč u karijeri (ukoliko ne dođe do nekog veleobrta) započeo dosta loše, pošto mu je Nakašima napravio dva brejka u prvom setu.\nMeđutim, uspeo je da se momentalno vrati u drugom setu i da pored ispuštene prednosti dođe do izjednačenja.\nU trećem setu, nažalost, nije bio dovoljno dobar na riternu, pa je Amerikanac iskoristio trenutak nepažnje i sa jednim brejkom priveo meč kraju.\nNakašima će se u poslednjem kolu kvalifikacija za Vimbldon sastati sa Letoncem Ernestom Gulbisom.\nTroicki je ranije ove godine bio gost „Miljanovog kornera“, u kojem je govorio o svojoj karijeri, Novaku Đokoviću, mukama u Australiji...


Nemačka pooštrava uslove za van evropske investitore › Made-in-Germany.rs\nNemačka planira da dodatno pooštri uslove za sticanje vlasništva stranih investitora iz zemalja van Evropske unije u nemačkim kompanijama od strateškog značaja.\nPortparolka nemačkog Ministarstva ekonomije je objasnila da Država priprema regulativu koja će joj omogućiti da interveniše ukoliko neki neevropski investitor preuzme najmanje 15 posto udela u nekoj nemačkoj kompaniji povezanoj sa tehnologijama važnim za bezbednost i odbranu.\n– U pripremnim razgovorima sa drugim ministarstvima predložili smo prag od 15 posto – rekla je portparolka na konferenciji za novinare, a prenosi agencija „Rojters“.\nNajnoviji planovi vlade u Berlinu podstaknuti su rastućom zabrinutošću od mogućeg preuzimanja nemačkih strateški važnih tehnoloških kompanija od strane kineskih investitora.\nNaime, nakon prošlogodišnje serije akvizicija koje su realizovale kineske kompanije, Nemačka je pooštrila kontrolu nad stranim investicijama, omogućivši vladi da interveniše u slučajevima kad preuzeti vlasnički udeo dostigne 25 posto.


Vi ste ovde:Početna»Pomoć Republici Srbiji»IPA»IPA2\nIPA: dve milijarde evra podrške reformama na Zapadnom Balkanu i u Turskoj u 2014. Evropska komisija je pripremila paket programa pretpristupne pomoći za 2014. godinu, koji je usmeren na podršku reformama u zemljama koje žele da pristupe EU. U okviru Instrumenta za pretpristupnu pomoć (IPA) sredstva ukupne vrednosti dve milijarde evra biće na raspolaganju Albaniji, Bosni i Hercegovini, Bivšoj Jugoslovenskoj Republici Makedoniji, Crnoj Gori, Srbiji, Kosovu i Turskoj. Paket takođe obuhvata višegodišnje programe podrške konkretnim sektorima u Turskoj i Bivšoj Jugoslovenskoj Republici Makedoniji za period od naredne tri godine.\n“Sredstva će podržati konkretne demokratske i ekonomske reforme: od modernizacije pravosuđa i državne uprave, do investicija u infrastrukturu i povezanost između zemalja proširenja i država članica EU. Ovo će dodatno ojačati stabilnost, ekonomiju i investicioni potencijal regiona”, izjavio je Johanes Han, evropski komesar za evropsku politiku susedstva i pregovore o proširenju.\nSredstva predviđena za ovu godinu daće veću kontrolu korisnicima integrisanjem njihovih reformskih i razvojnih programa. Ovo pre svega obuhvata podršku pri izradi programskog budžeta sa ciljem reformisanja sistema upravljanja javnim finansijama u Albaniji, prvog ove vrste na Zapadnom Balkanu.\nOd 115 miliona evra namenjenih Srbiji, dva miliona evra će biti izdvojeno za podršku civilnom društvu u okviru IPA 2014 akcionog programa za više zemalja. Deo programa će biti pod posrednim upravljanjem u iznosu od 65,59 miliona evra. Drugim delom, odnosno iznosom od 49,5 miliona evra, direktno će upravljati Delegacija EU u saradnji sa međunarodnim finansijskim institucijama i drugim međunarodnim organizacijama.\nSektorski pristup je u središtu programa sačinjenog od 11 dokumenata koji pokrivaju pet različitih sektora. Prilikom pripreme, utvrđeni su sledeći prioriteti programa IPA 2014.\nSektor demokratije i upravljanja može da računa na 44 odsto sume od ukupnih fondova, koji će biti namenjeni daljoj podršci reformi državne uprave sa posebnim akcentom na definisanje optimalnog obima državne uprave, podršci lokalnim samoupravama pri sprovođenju regulatornih i budžetskih reformi, kao i podršci evro integracijama kroz tehničke pripreme u okviru pristupnih pregovora i priprema/realizacija jedinstvene projektne strukture za projekte ulaganja u saobraćajnu infrastrukturu, životnu sredinu, te energetsku i poslovnu infrastrukturu.\nSektor vladavine prava i osnovnih prava može da računa na 24 odsto novca, usmerenih prvenstveno na unutrašnje poslove: podrška unapređenju vladavine prava jačanjem upravljačkih kapaciteta granične i migracione kontrole. Pored postojećih, a u svetlu sporazuma postignutih u dijalogu između Beograda i Prištine, biće oformljena još tri granična prelaza sa ciljem jačanja integrisane kontrole graničnih prelaza.\nOsim izdvojenih 115 miliona evra za nacionalni program IPA, mobilisano je dodatnih 62 miliona evra za pomoć Srbiji u naporima na sanaciji štete izazvane poplavama u maju i septembru 2014. Ova posebna mera će direktno doprineti sprovođenju vladinih prioriteta u periodu nakon poplava, kako u pogledu oporavka, tako i u pogledu unapređenja sistema prevencije i reagovanja u kriznim situacijama.\nIPA: dve milijarde evra podrške reformama na Zapadnom Balkanu i u Turskoj u 2014\nGodišnji akcioni program IPA 2014 za Srbiju


Niš ekspres : Južne vesti\nAnketa JV: 55 odsto čitalaca smatra da treba da se oslobodi prostor kod Tvrđave\n13:46, 22. 4. 2022.\nDa na prostoru kod niške Tvrđave, koji je sada parking "Niš-ekspresa", ne treba da se nalazi ništa odgovorilo je 54,9 odsto čitalaca u anketi Južnih vesti . Manje od 10 odsto smatra da tu treba da bude buvljak ili parking, a 30,12 odsto glasalo je za neki treći sadržaj.\nUmesto niškog buvljaka, kod Tvrđave novi parking "Niš-ekspresa"\n17:25, 19. 4. 2022.\nNakon nedelju dana od pitanja Južnih vesti zašto su crveni autobusi parkirani kod niške Tvrđave, gde su prodavci donedavno prodavali polovnu robu, iz "Niš-ekspresa" kažu da su taj prostor zakupili od teniskog kluba "Radnički" i da je to sada dodatni parking za vozila privatne firme.\nProdavci iseljeni, a na njihovo mesto stigli autobusi "Niš-ekspresa"\n11:13, 12. 4. 2022.\nKod niške Tvrđave, gde su prodavci donedavno prodavali polovnu robu, sada su crveni autobusi "Niš-ekspresa". Da li je ovo novo parkiralište za vozila privatne firme i ko je to dozvolio, odatle i iz Grada još nema odgovora.\nI nakon žalbe sudu ista odluka Komisije - "Niš-ekspres" kažnjen sa 37 miliona zbog zloupotrebe položaja\n11:29, 1. 3. 2022.\nDa je Niš-ekspres zloupotrebio dominantan položaj na niškoj Autobuskoj stanici jer je primenjivao nepravične uslove poslovanja i naplaćivao različite cene za istu uslugu utvrdila je Komisija za zaštitu konkurencije krajem 2020. godine. Preduzeće se žalilo Upravnom sudu, ali i prema novom rešenju treba da plate kaznu od oko 37 miliona dinara.\nNije bilo povređenih u saobraćajnoj nezgodi ispred sela Jovanovac kod Merošine kada je, potvrđuju iz policije, autobus sleteo sa puta i zaustavio se na svom boku.\nNiška Direkcija za javni prevoz sklopila najvredniji ugovor za javnu nabavku u Srbiji u 2020. godini\n14:23, 21. 10. 2021.\nMeđu 100 najvećih ugovora sklopljenih u Srbiji u 2020. godini, prema istraživanju Topličkog centra za demokratiju i ljudska prava, najvredniji kada je reč o javnim nabavkama zaključila je JKP Direkcija za javni prevoz Grada Niša. Ona je za usluge prevoza putnika na teritoriji tog grada zaključila ugovore u vrednosti od 88,7 miliona evra, a jedan od njih je sklopljen sa Niš ekspresom koji je time dospeo na drugo mesto među ponuđačima koji su sklopili najvrednije poslove u zemlji prošle godine.\nDirekcija: Od 1. septembra zimski red vožnje i stroža kontrola nošenja maski u autobusima u Nišu\n11:58, 26. 8. 2021.\nZimski red vožnje, koji ima više polazaka nego letnji, u Nišu će i ove godine važiti od 1. septembra, kaže direktor Direkcije za javni gradski prevoz Milan Milić i ističe da će biti pojačana kontrola poštovanja epidemioloških mera, jer je primetno da sve manje putnika nosi maske, dok broj novozaraženih koronom raste.\nPutuj više i uštedi!\n10:00, 11. 8. 2021.\nNiš-ekspres je pokrenuo loyalty program koji našim putnicima nudi mogućnost da putuju i istovremeno uštede za nova putovanja.\nNekoliko putnika “Niš-ekspresa” ostalo bez prtljaga, prevoznik potvrdio nestanak torbi\n19:55, 14. 7. 2021.\nNeki od građana koji su juče putovali autobusom “Niš-ekspresa” iz Novog Sada u Aleksinac kažu da je ukradeno nekoliko torbi i kofera. Iz “Niš-ekspresa” ističu da je trenutno dvoje putnika prijavilo nestanak prtljaga i poručuju svima koji imaju taj problem da podnesu zahtev, uz putnu i prtljažnu kartu.\nIzgoreo autobus "Niš-ekspresa" kod Feketića\n11:40, 30. 6. 2021.\nNa relaciji Subotica - Novi Sad oko 9:30 u potpunosti je izgoreo autobus Niš-ekspresa, a svi putnici iz vozila su bezbedno evakuisani nakon što je primećen dim.\nKomisija utvrdila da je "Niš-ekspres" zloupotrebio položaj i naplaćivao različite cene za istu uslugu\n10:37, 4. 2. 2021.\nI zvanično je utvrđeno da je Niš-ekspres zloupotrebio dominantan položaj na Autobuskoj stanici u Nišu, jer je primenio nepravične uslove poslovanja, rešenje je Komisije za zaštitu konkurencije. Ovo preduzeće je nekoliko godina naplaćivalo različite cene za istu staničnu uslugu i peronske karte putnicima, a kažnjeni su sa više od 37 miliona dinara.\nNiš-ekspres: Autobus koji je izgoreo u Niškoj Banji bio ispravan, uzrok požara će utvrditi stručna komisija\n15:55, 23. 12. 2020.\nNakon što je juče jedan od autobusa na liniji Minovo naselje - Niška Banja potpuno izgoreo na okretnici, iz Niš-ekspresa pojašnjavaju da je još oko 4 ujutru kao potpuno ispravan uključen u saobraćaj i vozač nije primetio bilo kakav kvar. Međutim, skoro 8 sati kasnije, dok je bio na stanici i čekao sledeći polazak primetio je dim u zadnjem delu, potom i plamen, a kažu da ni vozač protivpožarnim aparatima ni vatrogasci nisu uspeli da ugase vatru.\nGrađani i “Niš ekspres” različito o sedenju na međumesnim linijama, nadležni ne pojašnjavaju mere\n19:03, 17. 12. 2020.\nPutnici koji su autobusom “Niš ekspresa” putovali od Niša do Subotice 7 sati i sve vreme, kažu, sedeli na sedištima jedni do drugih, tumače da je time prekšena mera protiv širenja virusa korona, prema kojoj bi ljudi u autobusu trebalo da sede na svakom drugom sedištu. Da na međumesnim linijama ta mera ne važi, tvrde iz Niš ekspresa. Nadležni, koji bi trebalo da razreše dilemu putnika, do objavljivanja teksta nisu odgovorili.\nGužve u prevozu od Prokuplja ka Nišu, "Niš ekspres" prevozi putnike mini-busom\n11:13, 2. 12. 2020.\nPutnici na jučerašnjoj autobuskoj liniji od Prokuplja do Niša u 13:20 bili su zatečeni nakon što je od glavne stanice u Prokuplju sve do konačnog odredišta, kako tvrde, gužva u autobusu bila toliko velika da su tokom čitavog puta popunjena ne samo sva sedišta, već je, kažu, bilo i desetak putnika koji su stajali. U "Niš ekspresu" tvrde da je saobraćao tip autobusa u kome su predviđena i mesta za stajanje i da oni poštuju sve epidemiološke mere.\nPonovo do Skoplja i Ljubljane sa “Niš ekspresom”\n11:00, 12. 10. 2020.\nNakon višemesečne pauze, autobusi “Niš ekspresa” ponovo saobraćaju do Slovenije i Severne Makedonije. Prema trenutno važećim merama, građani Srbije u ove dve države mogu ući bez PCR testova i obaveznog karantina.\n"Niš ekspres" ne vraća jutarnje linije ka Babušnici, traži se rešenje za đake i nastavnike\n13:18, 7. 10. 2020.\nNekoliko sastanaka sa predstavnicima Niš ekspresa nisu doveli do vraćanja pojedinih autobuskih linija od Niša do Babušnice, zbog čijih ukidanja nekoliko nastavnika i đaka ne mogu da dođu na nastavu u babušničke škole. Do trajnijeg rešenja, Opština Babušnica finansiraće prevoz, a načelnik Školske uprave Niš i predsednica Opštine Babušnica kažu da se radi na rešavanju problema.\nUkinute autobuske linije do Babušnice, nastavnici i đaci u problemu\n16:31, 28. 9. 2020.\nZbog ukidanja linije Niš ekspresa od Niša do Babušnice nastavnici i đaci iz Niša i Bele Palanke ne mogu da dođu do babušničkih škola gde rade ili pohađaju nastavu, a ovaj problem prvog radnog dana našao se i pred novim načelnikom Nišavskog okruga. Dragan Gejo iz Školske uprave Niša obrazložio je problem novopostavljenom načelniku, od koga je dobio uveravanje da će već sutra da prione na njegovo rešavanje.\nNovi protest građana koji potražuju zemljište gde "Delta" gradi tržni centar\n14:31, 2. 7. 2020.\nNa prostoru gde je bila garaža Niš-ekspresa na Bulevaru Nemanjića “Delta” gradi tržni centar, ali grupa građana iz Niša tvrdi da je svojina nad tim zemljištem sporna, traži restituciju i navodi da su i oni i država oštećeni za 15 miliona evra. Zato i organizuju protest u petak 3. jula ispred Skupštine Grada Niša.\nRadnici strahuju zbog prepunih autobusa od Bele Palanke ka Nišu, u "Niš ekspresu" najavljuju nove linije\n13:58, 19. 5. 2020.\nSamo jedna jutarnja linija kojom radnici idu na posao i prepun autobus, razlog su za zabrinutost putnika koji svakodnevno putuju na relaciji Bela Palanka - Niš, koji kažu da strahuju da postoji velika mogućnost da se zaraze virusom korona. Iz Niš ekspresa , čiji autobusi voze na ovoj liniji, kažu da će već od sutra uvesti dodatne polaske.\nOd 4. maja "Niš ekspres" pokreće međugradske linije\n10:53, 1. 5. 2020.\nOni koji moraju da otputuju iz Niša u neki drugi grad ili opštinu u okolini, od 4. maja će to moći ponovo autobusima, pošto je najavljeno ponovno pokretanje linija "Niš ekspresa". Na snazi je poseban red vožnje, kažu u ovoj niškoj firmi, a putnike mole da se pridržavaju posebnih mera zaštite.


"Kengur bez granica" u OŠ"Radoje Domanović"/Kragujevac - Pokazivač\n“Kengur bez granica” u OŠ”Radoje Domanović”/Kragujevac\nMeđunarodno takmičenje iz matematike “Kengur bez granica” koje se uporedo održava u školama širom Evrope, organizovano je i u Kragujevcu. Test iz matematike rešavali su đaci u kragujevačkim osnovnim i srednjima školama, a među školama koje su prve organizovale ovaj sistem nadmetanja, pre deset godina, je i “Radoje Domanović”. Ove godine prijavio se veliki broj đaka, njih 240, za koje je škola obezbedila simbolične poklone i slatkiše.\nOsnovni cilj takmičenja “Kengur bez granica” je popularizacija matematike i povećanje interesovanja učenika za prirodne nauke. Testovi koje učenici rešavaju su logički i kombinatorni, pa tako, uz razumevanje tekstova, oni primenjuju stečeno znanje iz matematike. U osnovnoj školi “Radoje Domanović” takmičenje je počelo tačno u 10 sati, kao i u ostalim školama širom Evrope. Učenici u preko 60 država u isto vreme razmišljaju o istim problemima i rešavaju iste zadatke.\nZadaci na testu, kao i vreme rešavanja, su prilagođeni uzrastu. U školi “Radoje Domanović” organizovano je takmičenje za sve razrede, a ove godine je prijavljen veliki broj đaka.\nPropozicije su takve da svaki zadatak ima pet ponuđenih odgovora od kojih je samo jedan tačan. Učenici od 5. razreda osnovne škole do 4-og srednje rešavali su 30 zadataka, za predviđenih 90 minuta, dok su đaci nižih razreda osnovne škole imali 18 zanimljivih problema koje su rešavali 60 minuta. Međunarodno takmičenje „Kengur bez granica“ u Srbiji već deset godina organizuje Društvo matematičara Srbije. Ove godine učestvovalo je više od 6 miliona učenika iz 69 zemalja.\nSledeći tekstPropaganda savremenog doba: Blistava uopštavanja


BEOGRAD - Srbija je Evropskoj uniji dostavila predlog za rešenje problema na prelazima Brnjak i Jarinje kojim se predviđa da kosovski policajci i carinici ne budu na tim prelazima, izjavio je večeras šef pregovaračkog tima u dijalogu sa Prištinom Borislav Stefanović.\nOn je u izjavi za agenciju Beta naveo da je "današnja, potpuno jednostrana akcija Prištine zloupotrebila dijalog postignut u Briselu 2. septembra koji se nije doticao administrativnih prelaza".\n"Srbija nastoji u dijalogu da reši problem", kazao je Stefanović i upozorio da svako pogrešno tumačenje dogovora iz Brisela koje dolazi iz Beograda, od opozicije, pojedinih stranačkih lidera ili analitičara mora prestati, jer ide na ruku drugoj strani.\nStefanović je kao korak ka rešenju napete situacije na severu Kosova naveo jedinstvo i punu komunikaciju građana i države i države i lokalne samouprave.\n"Sva strančarenja, podmetanja, pogrešna tumačenja dogovora u Briselu treba ostaviti po strani jer su netačna i odgovaraju drugoj strani", kazao je on.\nPrema njegovim rečima, ako uspemo da ostvarimo dobar stepen koordinacije i jedinstva u teškoj situaciji punoj napetosti, malicioznih tumačenja dogovora, stvorićemo snagu da možemo da se dogovorimo o prelazima, koji do sada nisu bili predmet razgovora.\n"Dakle situacija je jednostavna: ili ćemo moći da se dogovorimo kroz dijalog ili će ovakvo stanje potrajati sa svim rizicima za koje odgovornost treba da snosi međunarodna zajednica", kazao je Stefanović.


Home Vozni park\nVozni park Partnertrans-a jedan od najvećih i najmodernijih u Srbiji. Partnertrans trenutno poseduje 60 tegljača sa EURO5 i EURO3 motorima. Vozila zadovoljavaju sve evropske sigurnosne standarde i najstrože ekološke standarde (koji se tiču buke i emisije gasova).\nNaša vozila (kao i vozači) osposobljena su za prevoz posebnih opasnih materija (ADR). Opremljena su svom neophodnom opremom i sertifikatima.\nPosedujemo poluprikolice koje mogu da prevoze robu pod TIR-om, poluprikolice pogodne za utovar robe sa strane ili kranski utovar, mulde za prevoz valjkastog tereta, kao u MEGA poluprikolice pogodne za prevoz robe manje mase, a veće zapremine.\nPosedujemo i poluprikolice-hladnjače, pogodne za prevoz kvarljive robe (voća, povrća itd.), zamrznutih proizvoda (voća, povrća, mesa itd.) i druge robe čija temperatura tokom transporta treba da se održava.\nPartnertrans poseduje ukupno 70 poluprikolica i to:\n" standardne 13.60 sa ciradom - sandučari (36 kom)\n" standardne 13.60 sa rolo ciradom (olakšan utovar sa strane i kranski utovar) (27 kom)\n" hladnjače (3 kom)\n" mulde (4 kom)\nSva vozila su CMR osigurana.\nPogledajte galeriju naših vozila.


Poziv za podnošenje ponuda za nabavku cveća i zelenila 17_2017 – Portal Opštine Ivanjica\nPoziv za podnošenje ponuda za nabavku cveća i zelenila 17_2017\nUlica Venijamina Marinovića 1, 32250 Ivanjica\nNabavka cveća i zelenila\n03111900-1 – semenje cveća\nBroj partija Predmet javne nabavke je oblikovan u 2 partije i to:\nPartija 1: Nabavka sadnica cveća;\nPartija 2: Nabavka višegodišnjih sadnica;\n’’Ponuda za javnu nabavku cveća i zelenila – NE OTVARATI’’\ni smatraće se blagovremenim ukoliko stignu na gore navedenu adresu u roku od 8 dana od dana objavljivanja poziva za podnošenje ponuda na Portalu javnih nabavki: http://portal.ujn.gov.rs/ do 10:00 časova poslednjeg dana roka. Ukoliko rok ističe na dan koji je neradan, kao poslednji dan navedenog roka će se smatrati prvi naredni radni dan do 10,00 časova. Na poleđini koverte ili na kutiji ponuđač je dužan da upiše svoj naziv, adresu, telefon i kontakt osobu.\nMesto, vreme i način otvaranja ponuda Javno otvaranje ponuda obaviće se po isteku roka za podnošenje ponuda, tj. poslednjeg dana roka za podnošenje ponuda u 11:30 časova u prostorijama naručioca, u Ivanjici, Ulica Venijamina Marinkovića broj 1 – u kancelariji broj 33. Otvaranju ponuda mogu prisustvovati sva zainteresovana lica.\nOstale informacije Dodatne informacije se mogu dobiti svakog radnog dana putem telefona/faksa na broj 032 601 415 i 032 661 821 u vremenu od 7:30–15:30 časova, ili na mail adresu: mara.karaklajic@ivanjica.gov.rs\nPlivači SK“MY GYM“Ivanjica učestvovali na plivačkom maratonu u Ovčar banji\nPrijave za ”EKO KAMP”\nPosao za 10 mladih CNC operatera uz plaćenu obuku...\nPreliminarna rang lista krajnjih korisnika\nUspostavljanje fonda za finansiranje međunarodnih...\nokt 24, 2021, 10:23 am


MKG pozvala na uzdržanost\nMarko Prelec, direktor programa za Balkan u Medjunarodnoj kriznoj grupi (arhivski snimak).\nMedjunarodna krizna grupa pozvala je Brisel da ne podržava nasilne akcije na severu Kosova, a Beograd da bude konkretniji po pitanju politike koju zastupa u vezi sa krizom, upozoravajući da je situacija na severu “maksimalno napeta” i da može da eskalira u svakom trenutku.\nMedjunarodna krizna grupa očekuje od Brisela da se ne upušta u strategiju nasilnog rešavanja problema, dok od Beograda očekuje da jasno kaže šta tačno radi i koju politiku zastupa kada je sever Kosova u pitanju, preneo je Dojče vele.\nDirektor programa za Balkan, Marko Prelec, ocenio je za Dojče vele da je počela “borba živaca” ali da je najvažnije da ona ostane mirna, da ne bi došlo do tragične eskalacije.\nMedjunarodna krizna grupa je okarakterisala kao “tragičnu” vest o incidentu kod Peći u kome je jedan Albanac ubio jednog a ranio dvojicu Srba. Uprkos svemu, MKG očekuje da će se dijalog Beograda i Prištine nastaviti u novembru.


U RS od septembra besplatan vrtić za djecu sa poteškoćama u razvoju - Kids info\nU RS od septembra besplatan vrtić za djecu sa poteškoćama u razvoju\nMinistarka prosvjete i kulture Republike Srpske Natalija Trivić izjavila je da će od septembra usluga u predškolskim ustanovama biti besplatna za djecu sa poteškoćama u razvoju i onu bez roditeljskog staranja.\nSa ciljem povećanja obuhvata djece u predškolskom vaspitanju i obrazovanju, osim programa pred polazak u školu, sa lokalnim zajednicama smo razmatrali mogućnost da se u postojećim školskim objektima omogući program predškolskog vaspitanja, što će od posebnog značaja biti u mjestima u kojima djeci nisu pristupačni vrtići – rekla je Trivićeva novinarima u Banjaluci.\nŠto se tiče osnovnog vaspitanja i obrazovanja radimo mnogo u tehničkim stvarima, ali i u onim suštinskim. Za početak nove školske godine donijećemo program stimulativnog okruženja, što podrazumijeva adaptaciju određenih školskih prostora – napomenula je Trivićeva.\nSmatramo da taj standard do sada nije postojao, a javlja se velika potreba da konačno definišemo šta je ono šo je primarno, koliko to i iz čega djeca treba da uče – istakla je Trivićeva.\nSa novom školskom godinom uspostavljamo platformu koja nam mijenja osnovnu paradigmu obrazovanja i učenja jer želimo da naučimo djecu kako da uče i kako da praktično primjenjuju znanje – poručila je Trivićeva.\nOvaj posao radimo u saradnji sa privrednom zajednicom jer oni delegiraju koji su to profili zanimanja za koja se djeca edukuju u srednjim školama. Upisne politike već su spremne, a upisi počinju sredinom juna – rekla je Trivićeva.\nDirektor Republičkog pedagoškog zavoda Predrag Damjanović naglasio je da se nastava na daljinu u Republici Srpskoj uspješno izvodi, čime su resorno ministarstvo i zavod pokazali da Srpska, kao i zemlje u okruženju, može da uradi posao o kojem se do tada nije razmišljalo.\nDamjanović je naveo da je Zavod u oblasti osnovnog obrazovanja planirao da do kraja maja predloži novi nastavni plan i program u skladu sa akcionim planom koji je usvojila Vlada Republike Srpske u decembru prošle godine.\nTaj novi nastavni plan podrazumijeva da ćemo djeci, osim redovnih predmeta, ponuditi izborne predmete u trećoj trijadi kako bi im oni bili smjernica za buduće zanimanje – istakao je Damjanović.\nOd ponedjeljka počinju sa radom škole sporta za djecu u RS\nJelena i Novak Đoković govorili o izazovima roditeljstva: Morala sam se suočiti sa strahovima\nRS napustilo 5.500 đaka, 33 škole zatvorene


Auto osiguranje - Star, a sasvim nov - za 150.000 evra!\nGašenjem proizvodnje modela "difender", britanski Lend Rover došao je na ideju kako bi, osim kao muzejske postavke, mogao da iskoristi postrojenja fabrike. I deluje da će se projekat isplatiti - naime, "riborn klasik" linija dobila je drugog člana, tako što će se, prema originalnim specifikacijama, restaurirati 10 primeraka prve generacije "rejndž rovera", koji će potom biti ponuđeni kupcima po ceni od oko 150.000 evra. Automobili će imati originalan 3,5-litarski V8 motor sa 132 konjske snage, četvorostepeni manuleni menja i blokadu centralnog diferencijala. Svi restarurirani primerci biće verzije sa dvoja vrata, koja se, kao jedina u ponudi, proizvodila od 1970. do 1981. godine. Kasnije se priključila verzija sa četvora vrata, a "serija 1" prodavala se sve do 1996. godine. Svi restaurirani primerci su proizvedeni 1978. godine.\nPre ovog "rejndž rovera", prvi automobil u "riborn klasiku" bio je "lend rover serije 1"…


Vesti online / Sport / Fudbal / Kakav preokret: Mali Sasuolo razbio veliki Milan\nPartija snova: Domeniko Berardi slavi posle jednog od četiri gola protiv "rosonera"\nFudbaleri Sasuola pobedili su na svom terenu Milan sa 4:3 u poslednjoj nedeljnoj utakmici 19. kola italijanske Serije A.\nSasuolo je tako posle četiri uzastopna poraza u šampionatu zabeležio pobedu, dok "rosoneri" i dalje nisu izašli iz serije loših rezultata, iako su u prethodnom kolu slavili protiv Atalante sa 3:0.\nMilan je na gostovanju imao prednost od dva gola, pošto su Robinjo u devetom i Mario Baloteli u 13. zatresli mrežu domaćina, međutim, ekipa Sasuola je do poluvremena uspela da preokrene rezultat, a junak utakmice je bio Domeniko Berardi.\nPrvi gol Berardi je postigao u 15. minutu, da bi u 28. doveo svoju ekipu do izjednačenja. Berardi je het-trik kompletirao u 41. minutu i tako Sasuolo na odmor odveo s prednošću od jednog gola.\nIsti igrač je na samom početku drugog dela meča savladao Kristijana Abijatija po četvrti put, dok je konačan rezultat postavio Rikardo Montolivo u 86. minutu.\nDomeniko Berardi inače ima samo 19 godina i igrač je Juventusa na pozajmici u novom članu Serije A.\nSasuolo je posle ove pobede izašao iz zone ispadanja, pošto je sada 16. na tabeli sa 17 bodova, dok je Milan 11. sa 22 boda.\nMihajlović u Đenovi čeka Bastu i Brkića\nTorino - Fiorentina 0:0\nRoma - Djenova 4:0\nAtalanta - Katanija 2:1\nKaljari - Juventus 1:4\nVerona - Napoli 0:3\nSasuolo - Milan 4:3\nBolonja - Lacio 0:0\nLivorno - Parma 0:3\nInter - Kjevo\n1. Juventus 19 17 1 1 46:12 52\n2. Roma 19 13 5 1 39:10 44\n5. Verona 19 10 2 7 34:30 32\n12. Atalanta 19 6 3 10 20:29 21\n13. Kaljari 19 4 9 6 19:28 21\n14. Udineze 18 6 2 10 18:25 20\n15. Sampdorija 18 4 6 8 19:27 18\n16. Sasuolo 19 4 5 10 21:41 17\n17. Kjevo 18 4 4 10 13:23 16\n19. Livorno 19 3 4 12 16:33 13\nFUDBAL Serija A: Adrijano spasio Mihajlovića, "vučica" na čelu\nFUDBAL Milan pobedio Juventus i osvojio trofej!\nFUDBAL Mihajlović ostaje u Milanu ako osvoji Kup Italije\nFUDBAL Berluskoni: Baloteli mora da postiže više golova


Dodik: Rukovodstvo Srbije je uvek uz Srpsku\nPredsednik Republike Srpske Milorad Dodik izjavio je da je aktuelno rukovodstvo Srbije veoma koristan i dobar saradnik RS. Dodik je rekao da je njihov odnos prema Dejtonskom sporazumu "najbolja mera koja daje mogućnost da se na pravi način kreira politika Srpske", prenosi RTRS pozivajući se na banjalučke medije.\nDodik je, govoreći o predstojećim predsedničkim izborima u Srbiji kazao da je aktuelni predsednik Tomislav Nikolić "čovek koji zaslužuje još jedan mandat".\nPredsednik Srpske je dodao i da je RS stalo do sve jače i uspešnije Srbije".\n"Od toga nikada nećemo odustati, te nas zbog toga ponekad i ponese da možda sebi pribavimo pravo da komentarišemo tamošnja zbivanja. Ja kao predsednik RS to komentarišem sa stanovišta onoga što jeste interes Srpske", zaključio je Dodik.


RTS :: Ko će voziti Nišlije\nSrbija danas Ko će voziti Nišlije\nKo će voziti Nišlije\nponedeljak, 04. jun 2018, 15:16 -> 16:04\nGrad Niš će po hitnom postupku raspisati tender za novog prevoznika na tri autobuske linije od 1. jula. Iako kažu da je to još ranije planirano, razlog bi mogli da budu sve učestaliji problemi u prevozu putnika.\nNeispravni autobus koji je pre dva meseca sleteo sa puta na liniji 7, kada je povređeno devetoro putnika, čini se, bio je kap koja je prelila čašu. Na tenderu će zato, po hitnom postupku, biti izabran prevoznik na tri linije na kojima su vozili autobusi Direkcije za javni saobraćaj.\n"To su autobusi koji su bili sa prilično velikom kilometražom, mnogi od njih su prešli milion kilometara", navodi Igor Vojinović, gradski većnik. "Jednostavno ne postoji ekonomska računica za dalje ulaganje u njih, jer su sredstva velika."\nNišlije su samo delimično zadovoljne gradskim prevozom. Neki od njih kažu da bi na određenim linijama trebalo da idu češće, da imaju klimu, ima i onih koji su zadovoljni.\nU gradu kažu i da prevoznik "Ćurdić" ne poštuje ugovore i vozi starijim autobusima.\n"On je deo svog voznog parka povukao u Beograd, iskoristio je taj naš partnerski odnos, mi smo naložili da to vrati", ističe Saša Petronijević, direktor Direkcije za javni prevoz. "Trenutno im umanjujemo prihod po kilometru za takva vozila kojima obavlja prevoz."\nIz firme "Ćurdić" rekli su nam telefonom da je glavni problem u tome što im grad duguje više od četrdeset miliona dinara.\nDa svi autobusi budu novi, klimatizovani i niskopodni, grad bi mogao da obezbedi uslovima već na tenederu sledeće godine. Prethodni tender je bio najveći u novijoj istoriji Niša i iznosio je šest milijardi dinara.


Lideri G20 obećali smanjenje deficita do 2013.\nGrupna fotografija šefova država ili vlada 20 industrijski najrazvijenijih zemalja, snimljena po završetku samita u Torontu\nNa kraju samita grupe 20 industrijski najrazvijenijih zemalja njihovi lideri obećali su da će tokom naredne tri godine smanjiti svoje budžetske deficite na polovinu. Dogovor je postignut uprkos zabrinutostima nekih od njih, kao i nekih analitičara, da bi prebrzo kresanje budžeta i ukidanje ekonomskih stimulacija moglo da oteža oporavak svetske privrede.\nU juče objavljenom saopštenju lideri G20 izneli su ciljeve za izgradnju stabilnije svetske privrede i pozvali bogate zemlje da do 2013. smanje budžetske deficite na pola, a da do 2016. smanje državne dugove.\nDomaćin samita, kanadski premijer Stiven Harper, rekao je da su svetskoj privredi još potrebne državne stimulacije, ali da države takođe moraju da smanjuju svoje budžetske deficite.\n"Hodanje po toj žici neće biti lako", rekao je kanadski premijer. "Da bismo održali rast moramo da se pridržavamo stimulativnih planova na koje smo se obavezali prošle godine. Istovremeno, napredne zemlje moraju jasno da kažu da ćemo se, čim ti planovi isteknu, usredsrediti na sređivanje naših budžeta", rekao je Harper.\nDužnička kriza u Grčkoj i protesti protiv mera štednje podstakli su strahovanja od ogromnih državnih dugova.\nAli predsednik Obama je upozorio da bi prerano smanjenje državne stimulacije moglo da izazove drugu globalnu recesiju.\nSjedinjene Države razmišljaju o dodatnim državnim merama za podsticanje sopstvene privrede dok istovremeno strahuju da bi smanjenja budžeta u Evropskoj uniji mogla da uspore globalni oporavak.\nNa kraju samita, predsednik Obama je rekao da su se svetski lideri složili o neophodnosti trajnog rasta i fiskalne održivosti.\n"U Sjedinjenim Državama, postavio sam cilj smanjenja deficita na pola do 2013.", rekao je Obama. "Neki evropski partneri donose teške odluke. Ali mi moramo da priznamo da će naš finansijski oporavak sutra, u znatnoj meri zavisiti od našeg današnjeg rasta i sposobnosti da otvaramo radna mesta", rekao je američki predsednik.\nObama je takođe rekao da se sa kolegama dogovorio da zajednički rade na garantovanju uravnoteženog rasta i istakao da ni jedna zemlja ne bi smela da ima nezasluženu prednost u trgovini.\n"Razgovarali smo i o potrebi da vrednost valuta diktira tržište. Rekao sam kineskom predsedniku Huu da Amerika pozdravlja odluku Kine da njena valuta raste u skladu sa silama tržišta", rekao je Obama.\nSamit G20 propraćen je demonstracijama na kojima su učesnici izražavali protivljenje globalizaciji i trošenju novca na ovakve skupove. Na mere bezbednosti potrošeno je oko milijardu dolara, a u Toronto je pozvano na hiljade policajaca iz unutrašnjosti Kanade.\nU subotu je bilo i nasilja, a do kraja samita uhapšeno je više od 500 demonstranata.\nGrupa 20 odobrila je nastojanje Obamine administracije da stekne podršku Kongresa za obiman paket reformi američke finansijske industrije. Takođe je usvojen plan Evropske unije o proveravanju većih banaka da li mogu da izdrže moguća nova opterećenje u vidu loših zajmova.\nSledeći samit Grupe 20 biće održan u novembru, u Seulu, u Južnoj Koreji.


Beta 22. septembra 2021. 12:50\nDirektor Centra za istraživačko novinarstvo (CINS) Branko Čečen izjavio je danas da su tabloidi u Srbiji „mašine za pravljenje novca“ koje nemaju mnogo obzira za javni interes.\nNa debati „Mediji i demokratija – Borba protiv lažnih vesti“, Čečen je rekao da je zapanjujuće što je javnosti „prestalo da bude zapanjujuće“ to što rade tabloidi, ali je dodao da se posledice toga u vreme pandemije mogu brojati „u ljudskim životima“.\nOn je naveo da je na naslovnim stranama tabloida u Srbiji objavljeno više od 260 „ratova“.\n„Korona virus je bila tema zbog koje su se ljudi plašili i nisu se libili da šeruju (dele) neke takve vesti“, rekla je Radojević.\nOn je rekao da se u Centralnoj Evropi kritički mediji odmah obeležavaju kao „fejk njuz“ (lažne vesti), ili kao medij koji „ima nešto protiv vlade“.\nPanel je održan u okviru konferencije „Move.Link.Engage: Gradjani uhvaćeni na delu – Druga strana priče“, koju organizuje Beogradska otvorena škola.


Microsoft za tri meseca ostvario prihod od 24 miljardi dolara\nMicrosoft je u trećem tromesečju ostvario prihod od 24,5 milijardi dolara, 12 odsto više nego u istom periodu prošle godine, dok je dobit skočila još i više. Prema poslovnom izveštaju, čista dobit kompanije dosegla je u proteklom kvartalu 6,58 milijardi dolara, odnosno 16 odsto više nego u istom lanjskom razdoblju.\nSnažan rast finansijskih rezultata ponajviše se zahvaljuje nastavku pozitivnih trendova u Microsoft-ovom cloud poslovanju, koje uključuje proizvode kao što su Office 365, Dynamic 365 i platforma Azure.\nPrihodi u tom segmentu porasli su za gotovo 14 odsto na godišnjem nivou, na 6,9 milijardi dolara. Samo od Azurea prihodi su skočili 90 odsto, premda je u tom području Microsoft suočen s velikom konkurencijom kompanija, kao što su lider Amazon, Alfabetov Gugl, IBM i Orakl.\nPod vođstvom izvršnog direktora Satya Nadelle, Microsoft se već duže preusmerava s tradicionalnog softverskog poslovanja, koje raste sporo, na cloud usluge i mobilne aplikacije.\nMeđu ostalim, Nadella je orkestrirao i najvećim preuzimanjem u istoriji Microsoft-a, postigavši lani dogovor o kupovini društvene mreže LinkedIn za 26 milijardi dolara.\nS druge strane, i dalje klize prihodi Microsoft u području ličnog računarstva, koje uključuje Windows softver, Xbox konzole za igranje, online oglašavanje i Surface uređaje. U proteklom su tromesečju pali za 0,2 odsto na godišnjem nivou, na 9,4 milijarde dolara.\nNakon objave boljih poslovnih rezultata nego što su analitičari očekivali, u četvrtak je na Wall Street-u cena deonice Microsoft-a porasla više od 3 odsto.\nBAT u 2019. očekuje duplo veći prihod\nNakon rasta stručnjaci predviđaju: Bitkoin će eksplodirati


Trezor starih knjiga Eparhije vranjske - VranjeNET\nTrezor starih knjiga Eparhije vranjske\nBiblioteka „Bora Stanković“ u Vranju počinje sa realizacijom projekta “Trezor stare i retke knjige Eparhije vranjske”, nastavljajući tako proces evidentiranja pravoslavnog kulturnog blaga u Vranju.\nPrema rečima vd direktorke Vesne Petric, prvi deo projekta bio je veoma uspešan, pa je Biblioteka “Bora Stanković” dobila mogućnost da nastavi rad na evidentiranju, proučavanju i valorizaciji starih i retkih knjiga u manastirima i crkvama Eparhije vranjske, kao i na njihovom uvođenju u jedinstveni registar Narodne biblioteke Srbije.\nPlanirana je nabavka dodatne savremene opreme i obilazak hramova kao značajnih kulturno-istorijskih spomenika, a cilj projekta je očuvanje i zaštita stare i retke knjige kao dela duhovne kulturne baštine od propadanja i zaborava.\nNakon rada na terenu, na osnovu evidentirane građe predviđena je izrada i promocija kataloga starih i retkih knjiga iz manastira i crkava Eparhije vranjske.\nBiblioteka „Bora Stanković“ ovaj projekat realizuje uz podršku Ministarstva kulture i informisanja Republike Srbije.\nBiblioteka Bora StankovicVesna Petricvranje


Obeležan Međunarodni dan socijalnog rada - Beogradski Portal\nPovodom Međunarodnog dana socijalnog rada gradska sekretarka za socijalnu zaštitu Nataša Stanisavnjević posetila je danas Odeljenje gradskog centra za socijalni rad opštine Palilula.\n– Danas smo u Centru za socijalni rad Palilula zbog toga što je ovo prva ustanova ove vrste u Srbiji otvorena 1956. godine što je i početak socijalnog rada u Beogradu – rekla je Stanisavljević.\nOna je istakla da se Međunarodni dan socijalnog rada obeležava svakog trećeg utorka u martu mesecu još od 1983. godine. Kako je navela, ovogodišnji slogan jeste „Zajednička izgradnja novog eko-socijalnog sveta neostavljajući nikoga iza sebe”.\n– Ono što je veoma važno da napomenemo je da se važnost profesije socijalnog rada naročito istakla za vreme pandemije kovida 19, koja je suočila socijalne radnike sa višestrukim izazovima profesionalnog rada u kriznim situacijama. Tada smo i pokazali da sam sistem socijalnog rada i socijalni radnici nisu ostavili nikoga iza sebe i da su svi imali pomoć i podršku koja im je bila potrebna. Socijalni radnici su bili ti koji su pomagali u deljenju paketa osobama kojima je ta pomoć bila najpotrebnija – podsetila je Nataša Stanisavljević.\nPrema njenim rečima, u socijalnom radu se traži više od stručnosti kao i ljubav prema poslu, razumevanje, optimizam, prkos pred nepravdom i otpor prema svakom gestu koji atakuje na ljudsko dostojanstvo.\n– Ponosna sam što je u poslednjih sedam godina više od 50 odsto centara za socijalni rad kompletno rekonstruisano. U narednih mesec dana krenuće rekonstrukcija i desetog Centra za socijalni rad, a to je Centar za socijalni rad u Mladenovcu – poručila je Stanisavljević.\nSilvia Alavanja, pomoćnik generalnog direktora Gradskog centra za socijalni rad, je takođe čestitala Međunarodni dan socijalnog rada. Ona je zahvalila osnivaču Gradu Beogradu, gradskoj sekretarki Nataši Stanisavljević na podršci i naglasila da je ovo dan kada treba pričati o radu i trudu socijalnih radnika, a da krizne situacije zahtevaju još više truda i požrtvovanja u radu.\nDogađaju je prisustvovao i Stanko Gujaničić rukovodilac Odeljenja gradskog centra za socijalni rad opštine Palilula.


Ovo možda niste znali o trudnoći – Melly.rs\nTrudnoća je verovatno poglavlje života koje budi najviše radoznalosti, ali i divljenja. Kad žena „objavi“ da je u drugom stanju, svi iz njene okoline imaju poneki mudar savet, teoriju koju su jedva dočekali da isprobaju u praksi, a malo je verovatno da će je zaobići i bapske priče…\nPol bebe nećete moći da „provalite“ na osnovu oblika stomaka\n„Žena koja bebu nosi visoko rodiće dečaka, a ako je stomak nisko, dobićete devojčicu“, jedna je od najraširenijih teorija o polu bebe. Ipak, mnogo preciznije pol bebe možete da prognozirate na osnovu grudi. Ženama koje nose devojčice grudi tokom trudnoće porastu više (za oko osam centimetara) nego onima koje čekaju dečaka (6,3 centimetra). Stvar je u tome što dečaci proizvode više testosterona, što usporava rast maminih grudi.\nRadjanje novog zivota\nJutarnje mučnine su dobra stvar\nTrudnice često ne mogu da odole nezdravoj hrani, dok im zdrava izaziva mučnine. Iako to deluje kao „greška prirode“, zapravo ima smisla. Meso može biti nosilac bakterija i virusa, sir bakterija i gljivica, u zelenom povrću mogu da se kriju bakterije… a upravo su to namirnice koje najčešće izazivaju mučninu, u proseku kod svake treće trudnice. Stvar je u tome što je imunitet odraslih dovoljno snažan da se izbori sa određenim količinama toksina, ali bebe još nisu razvile taj odbrambeni mehanizam. Evolucija je to rešila tako što bebu pre rođenja štiti tako što ograničava izloženost majke toksinima mučninama, povraćanjem i gađenjem prema određenoj hrani i mirisima. Ova teorija o „zaštiti embriona“ je najrazumnije objašnjenje za činjenicu da oko 75 odsto trudnica pati od mučnina i povraća i prvom tromesečju.\nPorođaj obično „kreće“ u ranim jutarnjim satima\nStatistika kaže da prve kontrakcije obično počinju između ponoći i četiri sata ujutru. Nivo hormona koji utiču na kontrakcije materice je noću najviši, a naučnici koji se bave proučavanjem evolucije kažu da je razlog tome to što smo noću najmirniji i najopušteniji.\nVASPITAČICA BRUTALNO VUČE I TUČE DECU U VRTIĆU (VIDEO)\nVažno je da beba bude sa mamom tokom prvog sata po rođenju\nIako je u većini porodilišta praksa drugačija, i novorođenčad se odmah po rođenju odvaja od majki da bi ih medicinsko osoblje opralo, izmerilo… taj prvi sat po rođenju je jako važan za bebino zdravlje, emocionalni razvoj i povezivanje sa majkom. Taj dragoceni prvi sat u životu vaše bebe trebalo bi da provedete zajedno, između ostalog i zato što će verovatnoća da nećete imati problema sa dojenjem biti osam puta veća nego ako beba u tom periodu ne bude sa vama.\nMame koje vole čokoladu imaju „slađe“ bebe\nIako ovo zvuči samo kao dobar izgovor da se navali na čokoladu, rezultati jednog finskog istraživanja zaista su pokazali da su bebe čije su majke tokom trudnoće uživale u čokoladi svakog dana bile opuštenije i smirenije u prvim mesecima po rođenju. Naučnici su ove podatke objasnili činjenicom da čokolada podstiče lučenje endorfina, a smanjuje lučenje hormona stresa u telu trudnice, što onda ima pozitivan uticaj i na bebu.


To je novo sredstvo za podsticanje transparentnosti rada lokalne vlasti koje će omogućiti veće učešće građana u donošenju odluka. „Budžet za građane“ je posebna vrsta dokumenta koji lokalna uprava priprema u konsultacijama sa građanima. Razumljivim i jednostavnim jezikom definišu se prioriteti, planiraju raspodjela i trošenje budžetskih sredstava nakon konsultacija, odnosno dogovora sa građanima.\nŽelimo da saznamo mišljenje građana i na osnovu njega stvorimo „Budžet za građane“ jer budžet je najbitniji dokument koji donosi lokalna uprava, a koji direktno utiče na život građana u Zenici.\nPripremili smo upitnik koji građani mogu popuniti na linku:\nViše iz kategorije: « Zeničani prave burek za Ginisa Uputstvo za pomoć privredi ZDK »


Organizacija D-8 slavi dvadeset godina osnivanja | TRT Srpski\nOrganizacija D-8 sla...\nOrganizacija D-8 slavi dvadeset godina osnivanja\nOrganizacija za ekonomsku saradnju D-8 prije tačno dve decenije okupila je osam zemalja oko zajedničkog cilja - jačanja ekonomske saradnje i uticaja na globalnom tržištu, a u proteklom periodu je za šest puta povećana trgovinska razmjena između članica.\nOrganizacija za ekonomsku saradnju D-8 prije tačno dve decenije okupila je osam zemalja oko zajedničkog cilja - jačanja ekonomske saradnje i uticaja na globalnom tržištu, a u proteklom periodu je za šest puta povećana trgovinska razmjena između članica i udvostručen nacionalni dohodak po glavi stanovnika, javlja Anadolu Agency (AA).\nNa današnji dan 1997.godine osnovana je međunarodna organizacija D-8 koju čine Turska, Iran, Pakistan, Bangladeš, Malezija, Indonezija, Egipat i Nigerija, a bivši premijer Republike Turske Necmettin Erbakan bio je predvodnik ideje ujedinjavanja s ciljem jačanja međusobne saradnje i zajedničkog kreiranja novih ekonomskih i razvojnih politika.\nSjedište organizacije D-8 se nalazi u Istanbulu, a ona okuplja muslimanske zemlje koje su lideri regija i među njima su i Turska i Indonezija koje su i članice grupe najrazvijenih zemalja svijeta G-20.\nU osnivačkoj deklaraciji grupe D-8 se navode prioriteti u procesu jačanja saradnje u trgovini, industriji, komunikacijama, informisanju, finasijama, bankarstvu, privatizaciji, ruralnom razvoju, nauci, tehnologiji, borbi protiv siromaštva, razvoju ljudskih resursa, poljoprivrede, energetike, zdravstva, turizma, kulture i sporta.\nPrema zvaničnim podacima populacija zemalja D-8 je 2015. godine premašila brojku milion, a ukupna ekonomija iznosi 3,7 triliona dolara. U istom periodu, trgovinska razmjena članica iznosi 693 milijarde dolara, što je četiri posto od ukupne svjetske trgovinske razmjene.\nU periodu nastanka grupe D-8, prosječni nacionalni dohodak po glavi stanovnika u članicama te organizacije iznosio je 2.207 dolara, a prošle godine iznosio je 4.645 dolara.\nS ciljem ostvarivanja zacrtanih planova, D-8 je do sada održao ukupno osam samita, 37 zasjedanja komisija i 16 zasjedanja vijeća, a deveti samit lidera članica će biti održan u Turskoj.\nGeneralni sekretar organizacije D-8 Sayed Ali Mohammad Mousavi je za AA kazao kako je jačanje ekonomske saradnje prioritetno polje djelovanja te organizacije.\n“U periodu osnivanja organizacije D-8 trgovinska razmjena između članica je iznosila 20 milijardi dolara, a danas iznosi 120 milijardi. U jednom periodu se penjala i na 150 milijardi dolara, ali je zbog nekih regionalnih problema vraćena na 120 milijardi“, kazao je Mousevi.\nPodsjetivši da je prilikom osnivanja grupe D-8 postavljen cilj povećanja trgovinske razmjene do kraja neredne godine na 500 milijardi dolara, Mousevi je kazao da su na ostvarenje tog cilja negativno uticale međunarodne sankcije prema Iranu i neki regionalni problemi.\n“Prvih deset godina radilo se na koordinaciji politika, a stalni sekretarijat organizacije u Istanbulu otvoren je 2009. godine i od tada bilježimo sve bolje rezultate“, kazao je Mousevi.\n“Organizaciji D-8 potrebna je jača politička podrška, zato imam molbu za turskog predsjednika Recepa Tayyipa Erdogana da što prije odredi datum i mjesto održavanja devetog samita lidera članica. Samit je trebao biti održan još 2014. godine. Zahvalni smo turskom narodu i vladi na podršci koju nam pružaju“, kazao je Mousevi.\nIstičući kako lideri članica i dalje imaju političku volju za ostvarenje ciljeva grupe D-8, Mousevi je kazao da je optimista kada je u pitanju budućnost te organizacije.\n“Za intenziviranje saradnje unutar grupe potrebno je naći mehanizam podrške i izvora finansija za naše projekte. Nadamo se da će taj mehanizam biti dogovoren na predstojećem samitu lidera“, kazao je Mousevi.\nTagovi: Organizacija D-8 , D-8\nNajskuplja zemlja u Evropi je Island, Makedonija najjeftinija\nPrema obavljenom istraživanju najskuplja zemlja među 37 zemalja je Island sa indeksom od 166, dok je najjeftinija Makedonija sa indeksom od 47.\nProdaja stanova strancima povećana je za 36,1% u odnosu na isti mesec prethodne godine.\nSvetsko prvenstvo oraspoložilo prodavce jagoda\nTurska je najveći izvoz jagoda nakon Rusije ostvarila sa Rumunijom, Irakom i Saudijskom Arabijom\nTurska izvozi vozove za Tajland\nNakon što se izvrše testovi, novi vozovi će biti uključeni u Bangkokovu Skytrain liniju, koja služi više od milion putnika dnevno.\nTurska izvozi vozove za Tajland 20.06.18 10:14:00\nZapalio se motor na avionu s fudbalerima Saudijske Arabije 19.06.18 12:00:00\nTurski nameštaj u svetu poznat kao ¨luksuzni nameštaj¨ 20.06.18 05:09:00\nRusija pobedom protiv Egipta na pragu plasmana u osminu finala 20.06.18 08:11:00


Ekonomija - datum: 2017-12-11 SINDIKAT RUDNIKA UGLJA POZVAO ZAPOSLENE DA U PONUĐENOM ANKETNOM LISTU NE DAJU SUVIŠNE ODGOVORE\nAnketni list Rudnika uglja Pljevlja Ne odgovarati na pitanja koja mogu biti zloupotrijebljena\nNakon što su zaposlenima u Rudniku uglja Pljevlja dostavili anketni list u kojem traže da, pored matičnog i broja lične karte, dostave i matične brojeve članova svojih porodica kao i podatke o tome koje vjerske praznike slave, iz Sindikalne organizacije su sugerisali radnicima da ne odgovaraju na ona pitanja koja mogu biti zloupotrebljena.\nPoslovodstvo Rudnika uglja je anketni list dalo zaposlenima kako bi prikupili podatke za informativni centar kompanije, ali je veliki broj radnika pojedina pitanja u anketnom listiću ocijenio kao nepotrebna. U brojnim anonimnim žalbama našem listu zaposleni navode da postoji opasnost od zloupotrebe, jer se traže podaci za članove porodice, kao i podaci o vjerskoj pripadnosti. Kako bismo saznali šta o svemu ovome misle u Sindikatu Rudnika uglja stupili smo u kontakt sa predsjednikom ove organizacije Milošem Obrenićem koji je kazao da na pojedina pitanja radnici ne bi trebalo da odgovaraju, kao i da takvim pitanjima nema mjesta u anketnom listu.\n– Pojedina pitanja su suvišna i nepotrebna, prvenstveno pitanje koje se odnosi na obilježavanje i slavljenje vjerskih praznika – kazao je Obrenić, pojašnjavajući da nikoga u kompaniji ne treba da interesuje ko koji praznik slavi.\nOn je kazao da je dovoljno da kompanija ima fotografiju i matični broj zaposlenog, odnosno da u dosiejima zaposlenih postoji već matični broj. Što se, pak, tiče pitanja u kojima se traže matični broj članova porodice i brojevi njihovih ličnih karata, Obrenić poručuje da zaposleni ako ne žele ne daju takve podatke.\n– Pozivam radnike da ne odgovaraju ni na jedno pitanje za koje smatraju da može biti zloupotrijebljeno, odnosno da daju samo one podatke koje Društvo već ima – kaže Obrenić uz napomenu da se radi o slobodnoj anketi koja ne utiče ni na čije radno mjesto.\nKada je u pitanju ova anketa, u Pljevljima se naveliko spekuliše da je riječ o političkom pritisku i izjašnjavanju oko slavljenja vjerskih praznika.


Nagrada „Književni plamen“ Klaudiju Magrisu – Bookvar\n– Bogati književni opus Klaudija Magrisa danas predstavlja jedan od najznačajnijih doprinosa svetskoj književnosti. Njegova veoma lična stvaralačka perspektiva i pronicljivost uvida na poseban način rasvetljavaju kulturnu, društvenu i političku stvarnost Evrope. Magris je izuzetno posvećeni pisac koji aktivno deluje na savremenom poprištu razmene ideja i veoma često originalnim argumentima brani vrline demokratije – izjavio je danas nobelovac Mario Vargas Ljosa povodom dodele nagrade Književni plamen slavnom italijanskom piscu.\nMagris je početkom ove godine boravio u Beogradu povodom srpskih izdanja svojih najznačajnijih knjiga uArhipelagu, koji je objavio njegove romane Dunav, Vi ćete, dakle, razumeti, Nagađanja o jednoj sablji i Drugo more, kao i knjigu novela Mikrokosmosi o Mediteranu, čiji je Trst jedno od magičnih središta. Tom prilikom Magris je održao nezaboravno književno veče u Domu omladine Beograda kome je prisustvovalo nekoliko stotina čitalaca.


Apple povukao aplikaciju za mapiranje zbog protesta u Hong Kongu\nČetvrtak, 10.10.2019., 12:06 Četvrtak, 10.10.2019., 11:48\nAmerički tehnološki gigant Apple saopštio je danas da je iz ponude u Apple store-u povukao aplikaciju za mapiranje koju su demonstranti u Hong Kongu koristili da bi pratili kretanje policije.\nApple se našao na udaru kritika Kine zbog aplikacije koju je zvanični list Komunističke partije nazvao “otrovnom” i osuđeno je, kako se navodi, saučesništvo američke kompanije sa demonstrantima.\nU svom saopštenju Apple napominje da je pokrenuta istraga nakon što su brojni korisnici u Hong Kongu kontaktirali njihovu kancelariju zbog aplikacije, te da je utvrđeno da ugrožava policiju i stanovništvo tog grada.\nApple je iz ponude povukao i sličnu akplikaciju koja je služila kao podrška originalnoj mapi.\nNa profilu društvene mreže Twitter za koji se vjeruje da pripada tvorcu mape objavljeno je da nisu saglasni sa odlukom kompanije Apple i da nema dokaza za tvrdnje policije Hong Konga da je aplikacija upotrijebljena radi napada iz zasjede.


Podrška i priznanja za vaterpoliste reprezentacije Crne Gore iz Jadrana – Plivački vaterpolo klub Jadran\n“Vi ste ponos Herceg Novog, jer ste napravili iznenađujući rezultat na Evropskom prvenstvu koje je za nama osvajanjem srebrne medalje, a zasigurno i najbolji ambasadori – kako vašeg grada, tako i cijele države. Svojim zalaganjem i trudom doprinijeli ste da se crnogorski i hercegnovski vaterpolo i dalje promoviše i bude jedan od najznačajnih sportova u Crnoj Gori”, kazao je Katić i naglasio da će Opština Herceg Novi perspektivnim sportistima pružiti podršku u vidu stipendija na visokoškolskim ustanovama, po završetku srednje škole.\n“Uzeli su medelju i na najljepši način započeli reprezativnu karijeru. Siguran sam da će ovo biti veliki podstrek za dalji rad, kako u bazenu, tak i za njihov razvoj van bazena. Prvenstveno mislim na školske obaveze koje im sada slijede, s obzirom da su sada svi upisali srednju školu, te da ih očekuje na tom planu velika obaveza. Mi kao klub ćemo se potruditi da na najbolji mogući način organizujemo i usaglasimo njihove školske i sportske obaveze”, zaključio je Mračević.


Otvoren sabor trubača u Guči - TU Magazin\nBy redakcija on\t Aug 4, 2015 TURIZAM, VESTI\nIntoniranjem saborske himne “Sa Ovčara i Kablara” i podizanjem zastave u Guči je počeo 55. Sabor trubača koji je svečano otvorio potpredsednik vlade i ministar trgovine turizma i telekomunikacija Rasim Ljajić.\nPrema njegovim rečima, za 55 godina trajanja Festivala trube, Gučom je prodefilovalo više od 17 miliona posetilaca. Za sada 20 odsto gostiju dolazi iz inostranstva, a cilj je da iz sveta dolazi trećina posetilaca, dodao je ministar. Inače, Guča je svetska prestonica trube od 1961. godine kada je prvi put održan Dragačevski sabor. Jedan je od najvećih i najposećenijih muzičkih festivala u Evropi i najznačajnijih kulturno umetničkih dogadjaja autentičkog narodnog stvaralaštva, jedinstvene muzike srpskih i balkanskih muzičkih orkestara.\nOrganizatori manifestacije su Centar za kulturu i sport u Guči, istoimena mesna zajednica, pokrovitelji su Vlada Srbije i opština Lučani, a najveću trubačku feštu omažu i brojni sponzori.


Gradonačelnik Cvetanović održao sastanak sa predstavnicima Arkus lige – Info Centar Juga\nGradonačelnik Leskovca dr sci. med. Goran Cvetanović je danas u svom kabinetu održao radni sastanak sa predstavnicima Asocijacije rukometnih klubova Super lige kojoj je Rukometni savez Srbije poverio vođenje Arkus lige.\nPored direktora asocijacije Milorada Šolevića, sekretara Vladimira Kneževića i marketing menadžera Dušana Živkovića, sastanku su prisustvovali i predsednik Rukometnog kluba Dubočica 54 Srbislav Nešić, sportski direktor i kapiten tima Marinković Aleksandar kao i Andrija Atanasković, igrač leskovačkog kluba i pomoćnik gradonačelnika. S obzirom na zavidnu rukometnu tradiciju grada Leskovca, ali i veliki uspeh domaćeg rukometnog tima, predstavnici Arkus lige su gradu ponudili da se naredni državni kup Final Four organizuje u našem gradu. Tim povodom je menadžment nakon sastanka obišao novoizgrađenu halu Partizan kako bi se utvrdilo da li ista ispunjava standarde najviše rukometne lige Srbije.\nUstanovljeno je da će se pored Sportsko rekreacionog centra Dubočica, gde se trenutno održavaju rukometne utakmice, u sledećoj sezoni mečevi igrati i u pomenutoj modernoj hali u koju je investirano 70 miliona dinara.


Evropska komisija: Od 1. jula otvoriti spoljne granice EU za Zapadni Balkan\nIzvor: Radio Televizija Vojvodine, 11.Jun.2020, 13:32\nEvropska komisija predložila je da se zemlje Zapadnog Balkana nađu prve na listi zemlja kojima će od 1. jula biti dozvoljen ulazak u zonu Šengena.\nKomesarka za unutrašnje poslove EU Ilva Johanson kaže da je EU u situaciji da od 1. jula postepeno ukida restrikcije na spoljnim granicama EU prema trećim zemljama koje su u sličnoj ili boljoj epidemiološkoj situaciji.\n"Danas počinjemo sa >> Pročitaj celu vest na sajtu Radio Televizija Vojvodine << konsultacijama za sastavljanje liste zemlja kojima će biti dozvoljen ulazak u EU. Evropska komisija predlaže da Zapadni Balkan bude na listi od 1. jula", kaže Johanson.\nU Evropskoj komisiji pozvali su zemlje članice EU i članice šengenskog prostora da u ponedeljak 15. juna ukinu kontrole na unutrašnjim granicama u okviru Šengena, uvedene u cilju suzbijanja širenja pandemije Kovid-19.\n"Epidemiološka situacija u celoj EU se ubrzano poboljšava. Evropski centar za kontrolu i prevenciju zaraze ocenio je da kontrole na unutrašnjim granicama među članicama EU nisu efikasan način za borbu protiv Kovid-19", navodi Johanson.\n"Sada je naša preporuka da produžio privremene restrikcije na putovanja u EU koja nisu od suštinskog značaja do 30. juna. Još nismo u mogućnosti da u potpunosti podignemo sve restrikcije za putovanja na svim spoljnim granicama EU, ali počinjemo postepeno od 1. jula", naglašava Johanson.\nKriterijumi koji bi trebalo da budu uzeti u obzir prilikom postepenog otvaranja spoljnih granica EU prema trećim zemljama su epidemiološka situacija, mere zaštite tokom putovanja kao i princip reciprociteta, odnosno ukoliko EU otvori granice za ulazak u Šengen prema trećoj zemlji i ona bi trebalo da otvori svoje granice za sve članice EU.


Uoči sjednice OV Konjic: Strateški plan rada općine 2019. – 2021. treba detaljno analizirati\nVlada FBIH donijela je 2014. godine Uredbu o procesu trogodišnjeg i godišnjeg planiranja, koja obavezuje i lokalnu samoupravu da donese planove u skladu sa kalendarom izrade Budžeta općine Konjic.\nU Strateškom planu rada općine Konjic za period od 2019. do 2021. godine navodi se, između ostalog, da okolinski aspekti razvoja općine Konjic imaju slabost koja se ogleda u tome što postoji mali broj projekata koji podrazumjevaju participaciju, komunikaciju, koordinaciju i inkluziju svih građana u aktivnostima zaštite okoliša na lokalnom nivou.\nTakođer, „kriva“ je i niska svijest građana o značaju očuvanja okoliša kao jednog od ključnih resursa za ekonomski razvoj općine Konjic.\nAko je to tako, a ozbiljna je analiza urađena, postavlja se pitanje pred vijećnike OV Konjic, zbog čega i iz kojih razloga podižu ruke za finansiranje Udruženja „Zeleni-Neretva“ sa 1.800 KM mjesečno, odnosno 21.600 KM na godišnjem nivou?\nKada je društveni razvoj u pitanju kao slabost navodi se i loša participacija stanovništva i civilnog društva u razvoju općine Konjic. Analiza nije adekvatno potkrijepljena navodima iz prakse, a opće je poznat građanski aktivizam NVO "VIPK", Udruženje mladih "Perspektiva" i sl. Zastoj u radu MZ nije isključivo uzrok nezainteresovanost građana (vidjeti primjere aktivizma građanina, Balić Behira u MZ Centar), a očekuje se da u praksi zaživi nedavno donesena odluka o formiranju mjesnih zajednica.\nSport se ističe kao javni interes i navodi se neadekvatna opremljenost kulturnih i sportskih objekata. Činjenica je poprilično tačna, ali i navodi na razmišljanje, zbog čega se građani Konjica godinama "lede" u Kino sali na gotovo svakom društvenom događaju i zašto općinska administracija ostaje gluha i slijepa na uzurpiran sportski poligon u MZ Trešanica pretvoren u parking, dijelom i od uposlenika općine Konjic?\nU ekonomske aspekte razvoja, navodi se uspostavljanje komunikacije sa dijasporom u kulturi, sportu, poslovno, naučno. Sve lijepo napisano, šta je konkretno prijedlog, nositelji aktivnosti, rokovi? Do sada je redakciji poznat jedan način poslovne saradnje sa dijasporom, a to je pokretanje nezavisnog portala Novikonjic.ba\nZadnji put promjenjen Srijeda, 12 Juni 2019 14:35\nOtvorene prijave za ljetni kamp "Medijska i informacijska pismenost mladih" u Konjicu\nJEDAN GLAS Konjički rafteri / Žele red i sigurnost - ogorčeni jednostranim postupcima općinske administracije


ŽRS priprema plan restrukturisanja\nPreduzeće Željeznice Republike Srpske saopštilo je da je u toku isljeđenje vanrednog događaja i da se prikupljaju sve informacije o šteti koje je preduzeće pretrpjelo tokom nedavnog protesta radnika kada je došlo do dužeg prekida saobraćaja i materijalne štete zbog nesaobraćanja putničkih i teretnih vozova.\nIz ŽRS navode da je ovaj vanredni događaj, u skladu sa procedurama, morao biti prijavljen.\n"U toku je isljeđenje ovog vanrednog događaja u sklopu kog se prikupljaju sve informacije o šteti koje je preduzeće pretrpjelo, a radi okončanja ovog vanrednog događaja", navedeno je u saopštenju.\nIz ŽRS navode da, u saradnji sa Vladom Republike Srpske i Svjetskom bankom, pripremaju plan restrukturisanja ovog preduzeća, kako bi postigle finansijsku stabilnost i zauzele svoje mjesto u mreži evropskih željeznica.\n"Realizacija plana restrukturisanja ŽRS i stvaranja samoodrživog preduzeća je prioritet prioriteta djelovanja u narednom periodu i Uprava preduzeća neće sprovoditi bilo kakve aktivnosti koje bi mogle ugroziti proces restrukturiranja ili biti u suprotnosti s njegovim načelima", navedeno je u saopštenju.\nRadnicima ŽRS je 21. marta uplaćena februarska plata, nakon čega su štrajkači obustavili štrajk glađu i deblokirali prugu na ulazu u Željezničku stanicu Banjaluka.\nMore in this category: « Dačić: Beograd je protiv jednostranih odluka Prištine Vigemark: BiH treba izmjeniti ustav za članstvo u EU »


Srpska pravoslavna crkva nije u misiji afirmacije i zaštite pravoslavlja i pravoslavnih vernika, ona je u nacionalnoj misiji, ona je u nacionalističkoj misiji, a u Crnoj Gori je to misija posrbljavanja države, izjavio je predsednik Crne Gore i lider vladajućeg DPS, Milo Đukanović.\nĐukanović je bez ikakve sramote rekao da on poziva sve da rade zajedno na zaštiti pravoslavlja, iako je njegov „zakon“ o slobodi veroispovesti izazvao burnu reakciju naroda.\nKako je naveo, „ako želite da umesto toga, ili pod plaštom toga pravite srbizaciju Crne Gore, e onda mi to ne doživljavamo drugačije do kao velikosrpski nacionalizam, i na to naravno nećemo pristati, na to ne možemo pristati“.\nNaravno, on kao i svaka divlja zver saterana u ćošak vidi opasnost za sebe, a najveća opasnost mu je „srbizacija“, termin kojim pokušava da blanko okarakteriše sve koji idu na litije, iako na molitvene hodove idu i članovi njegove stranke i ljudi koji se izjašnjavaju kao Crnogorci.\nGlavni trn u oku mu je Srpska pravoslavna crkva, koja ne želi da mu prepusti vekovne manastire i crkve.\n– Oni manipulišu emocijama ljudi izvodeći ih na ulice, tvrdeći da se nešto otima, pa još ne kažu da se otima od crkve nego se otima od tih ljudi, od vernika! I oni danas brane ono što je zapravo rezultat otimačine na štetu države Crne Gore – rekao je Đukanović.\nOn je zapitao šta bi pravoslavlju naudila autokefalna Crnogorska crkva.\n– Šta je naudila pravoslavlju autokefalna Srpska crkva, kada se izdvojila iz Vaseljenske patrijaršije ili Bugarska crkva, Rumunska crkva?! Zašto je to sad velika opasnost od obnove Crnogorske pravoslavne crkve? Naravno, odgovora nema -kaže Đukanović i dodaje da je odgovor poznat.\nTu je u stvari ključ svega, jednim udarcem tiranin želi da otme srpske svetinje i izuzetno vredno zemljište u primorskim krajevima, i da paralelno stvara svoju „CPC“, nevladinu organizaciju koju su odbili svi, od pravoslavnih crkava širom sveta i inače liberalnog vaseljenskog patrijarha Vartolomeja, preko pape do zvaničnika EU.


"Karisma" kod Cungua | Ekonomist\nby Redakcija - 07/10/2017 08/10/2017 0\nNa sastanku predstavnika kompanije Karisma, koja je nedavno zakupila dio Ulcinjske rivijere, i čelnika Opštine Ulcinj istaknuto je da će se u obrazovanje i osposobljavanje kadra Ulcinjske rivijere maksimalno ulagati u narednom periodu.\n“Na sastanku je bilo riječi o partnerskom odnosu Ulcinja i Karisma grupe i otvorenošću koju Opština Ulcinj ima prema investitorima koji ulažu na njenoj teritoriji. Osim navedenog, na sastanku je bilo riječi o infrastrukturi i o drugim zajedničkim izazovima koji će se riješiti u narednom periodu”, saopštili su iz Opštine Ulcinj.\nKako su istakli, postavljen je cilj da se zajedničkim naporima animiraju svi zainteresovani kako bi se prijavili na kurseve i škole koje organizuje kompanija u cilju osposobljavanja kadrova za rad po najvećim svjetskim standardima.\nSaopšteno je i da je na prezentaciji, koja je održana u velikoj sali opštine Ulcinj, poseban značaj stavljen na bitnost grupe TUI, koja je u ovom projektu strateški partner kompanije Karisma.\nIz Karisme su naglasili da će se maksimalno angažovati kako bi na vrijeme počeli i završili radove neophodne za pripremu objekata za narednu turističku sezonu.\nPotpredsjednik Skupštine CG: Opština Ulcinj u…\nGradska uprava će formirati komisiju da spasi Ulcinj…\nDonald se pita za sve


Kylie Jenner drugu godinu za redom najmlađa samoostvarena milijarderka – Tračara\nMagazin Forbes ponovo je proglasio Kylie Jenner za najmlađu milijarderku na svetu, koja je do milijarde došla sama.\nUprkos prošlogodišnjim javnosti kritikama na račun milijarderke, ali i magazina Forbes, koja je u pitanje dovela kredibilitet prve milijarde Kylie Jenner, prestižni magazin danas ju je ponovo stavio na listu milijardera sveta.\nU saopštenju se navodi da je Kylie sa 22 godine najmlađa milijarderka, koja je do prvog miliona došla sama, s obzirom na to da biznis koji vodi nije nasledila već ga je izgradila.\n“Ništa od ovoga nisam očekivala, nisam mogla da predvidim budućnost. Ali, lepo je kad ti neko oda počast. To je vetar u leđa,” rekla je svojevremeno za Forbes.\nKylie je carstvo kozmetike osnovala 2014. godine, a zahvaljujući vernoj bazi pratilaca na društvenoj mreži i početnom kapitalu od 250 hiljada dolara, koje je zaradila modelingom, unajmila je kompaniju koja joj je proizvela ruževe za usne i olovke za uste, koje je potom prodavala za 29 dolara. Prvih 15 hiljada komada prodala je u nekoliko minuta.\nPotražnja je brzo porasla, pa je u narednih šest meseci prozivela još 500 hiljada paketa za ulepšavanje, u 6 različitih nijansi.\nSve do 2018. godine, Kylie je proizvode prodavala ekskluzivno na zvaničnom sajtu, nakon čega je potpisala ugovor o distribuciji sa kompanijom Ulta Beauty.


In medija - ARRRO Kruševac pruža pomoć u realizaciji Programa finansijske podrške u otežanim ekonomskim uslovima izazvanim pandemijom COVID-19\nARRRO Kruševac pruža pomoć u realizaciji Programa finansijske podrške u otežanim ekonomskim uslovima izazvanim pandemijom COVID-19\nKruševac,05.05.2020. Agencija za regionalni razvoj Rasinskog okruga pruža pomoć u realizaciji Programa finansijske podrške privrednim subjektima za održavanje likvidnosti i obrtna sredstva u otežanim ekonomskim uslovima izazvanim pandemijom COVID – 19.\nPrivrednicima Rasinskog okruga i grada Kruševca je dobro poznata činjenica da zaposleni u Agenciji za regionalni razvoj Rasinskog okruga maksimalno daju svoj doprinos u relaizaciji svih programa podrške za razvoj sektora mikro, malih i srednjih preduzeća, preduzetnika i zadruga.\nO Programu finansijske podrške privrednim subjektima za održavanje likvidnosti i obrtna sredstva u otežanim ekonomskim uslovima razgovarali smo sa direktorom Aleksandrom Šaronjićem.\nMi smo jedna od 17 akreditovanih regionalnih razvojnih agencija u Republici Srbiji čiji značaj za razvoj privrede prepoznat od strane Ministarstva privrede RS i Fonda za razvoj RS. Tome u prilog govori činjenica da je Ministarstvo privrede upravo prepoznalo kapacitete i stručnost zaposlenih u agencijama te im je dalo mogućnost da aktivno uzmu učešće u sprovođenju Programa finansijske podrške privrednim subjektima za održavanje likvidnosti i obrtna sredstva u otežanim ekonomskim uslovima izazvanim pandemijom COVID – 19.\nNAŠA ULOGA POMOĆI PRIVREDNIM SUBJEKTIMA SE NE ZAVRŠAVA SAMIM ČINOM KONKURISANjA I DOSTAVLjANjA DOKUMENTACIJE fONDU ZA RAZVOJ . Za sve privredne subjekte sa teritorije Rasinskog okruga, kojima krediti budu odobreni, a organizovaćemo i potpisivanje ugovora i neophodnih dokumenata koji se odnose na kredite po Programu finansijske podrške privrednim subjektima za održavanje likvidnosti i obrtna sredstva u otežanim ekonomskim uslovima usled pandemije COVID-19 izazvane virusom SARS-CoV-2 u Kruševcu ili i drugim opštinama okruga, kako budu okolnosti nalagale.\nOva naša podrška je od izuzetnog značaja za privrednike sa teritorija koju operativno pokrivamo, jer im omogućavamo da na brži, sigurniji i jeftiniji način mogu da završe proceduru dobijanja neophodnih sredstava.\nTakođe, da napomenem Fond za razvoj RS nam je poverio ulogu da vršimo kontrolu konkrusne dokumentacije za privredne subjekte koji su iz drugih gradova širom Srbije. Posao je veoma obiman, odgovoran, i veliki, ali to je naš doprinos u efikasnom sprovođenju programa, želimo svim privrednim subjektima da olakšamo mogćnost da konkurišu, da ih ih tačno i pravovremeno informišemo i da im pružimo konkretnu stručnu pomoć prilikom popunjavanja i prikupljanja dokumentacije.\nZa realizaciju svih gore navedenih aktivnosti imamo podršku Ministarstva privrede i Fonda za razvoj RS.


Petak , 2021-02-12 | 14:35:27\nČlan Glavnog odbora Sindikata lekara i farmaceuta dr Ferenc Tot izjavio je danas da se nigde u svetu nije desilo da toliki broj lekara i zdravstvenih radnika umre tokom pandemije kao u Srbiji.Dr Tot je na konferenciji Sindikata lekara i farmaceuta Srbije rekao da je glavni krivac za to Ministarstvo zdravlja koje nije pokazalo razumevanje za potrebe službe.\nKao probleme u zdravstvu naveo da ne postoji dovoljno lekara u državnim službama i da je i pre epidemije nedostajalo 15 procenata njih, manjak opreme i zabrana zapošljavanja.Smatra, kako je kazao, da su on i njegove kolege nasamarene.\nČlanica Glavnog odbora Sindikata lekara i farmaceuta dr Tatjana Vešović ocenila je da "kada ovakvi doktori vode državu onda pravi doktori odlaze".Istakla je da je pandemija samo razotkrila kakva je organizacija zdravstvenog sistema.\nTo je, kako je rekla, dovelo do odluke da izadju na ulicu."Dokle više? Mislim da je krajnje vreme da svi zajedno ustanemo i kažemo da ne možemo više da ćutimo", rekla je dr Vešović.\nPreko 22 procenta je iz privatnog sektora, a 11,43 procenata je bilo u penziji."Kolege, 2,86 odsto njih, radile su van zdravstvenog sistema", rekla je ona.\nNajmanje preminulih bilo je medju infektolozima - i to jedan smrtni slučaj.Gledano po teritorijama najviše je stradalo u Šumadijskom regionu, potom u Beogradskom okrugu, pa u Južnoj i istočnoj Srbiji, u Vojvodini i na Kosovu.


Tivcanke ubjedljive - Radio Tivat\n22 апр Tivcanke ubjedljive\nRukometašice Tivta savladale su u derbiju kola Druge lige Crne Gore ekipu Prvog Asa iz Bara rezultatom 38:20.\nOd samog starta Tivćanke su nametnule svoj ritam igre, povele sa 8: 1 i već tada se vidjelo da će zabiljeziti novu veoma važnu pobjedu koja ih je dovela na sam vrh tabele. One sada dijele prvu poziciju na tabeli sa ekipom Feniksa iz Podgorice. U narednom kolu će upravo ove dvije ekipe odmjeriti snage u Podgorici i najvjerovatnije da će upravo ovaj duel odlučiti o prvaku Druge lige.\nVečerašnji derbi je bio samo na papiru jer su Tivćanke u potpunosti nadigrale rivala iz Bara i do vrha im napunile mrežu. Najefikasnija u ekipi Tivta je bila Anita Muratović sa 11 postignutih golova, dok je kadetska reprezentativka Ana Radović postigla 10 koja je prije početka utakmice na prikladnoj svečanosti dobila poklon od ŽRK TIVAT za osvojenu srebrnu medalju na Mediteranskom prvenstvu. Sve u svemu prelijepa rumometna noć u Tivtu.


Bekim Jašari: Nema arhiva OVK, neka Srbija otvori arhive - Kosovo Online\nBekim Jašari: Nema arhiva OVK, neka Srbija otvori arhive\n10. Septembar 2021. • 21:31\nGradonačelnik Srbice Bekim Jašari, sinovac bivšeg komandanta OVK Adema Jašarija, tvrdi da nema arhiva OVK, prenosi Reporteri.\nOn je reagovao nakon izjave potpredsednika kosovske vlade Besnika Bisljimija, koji je rekao da su saglasni sa srpskom stranom da se otvore sve arhive, uključujući i one na Кosovu koje se bave OVК.\nJašari kaže da samo Srbija treba da otvori arhive i pozvao je EU da u tom smislu izvrši pritisak.\n„Od početka bombardovanja 1999. godine do danas ovde imamo celu međunarodnu zajednicu i ne znam da imamo nešto sakriveno od javnosti. Mislim da bi arhive trebalo da otvori Srbija, koja je bila okupator”, rekao je Jašari.\nNaveo je da je, kada je preuzeo funkciju gradonačelnika Srbice, u zgradi Generalštaba OVК, zatekao samo slike vojnika.\n"Dao sam svoj odgovor. Ne znam šta možemo da otvorimo. Našao sam prazno sedište OVК u Likovcu, čitav nered, koji smo renovirali preko memorijalne agencije. Postoje samo slike vojnika, nisam video ništa drugo", rekao je Jašari.\nKosovo arhiva Bekim Jašari\nKastrati: Arhiva OVK ne postoji, Srbija neka otvori svoje


Članstvo Crne Gore u Evropskoj uniji bilo bi podsticajno za BiH\nČlanstvo Crne Gore u Evropskoj uniji bilo bi podst...\nObjavljeno: 22.06.2022. • 12:30 Autor: Ministarstvo vanjskih poslova\nMinistar vanjskih poslova Ranko Krivokapić sastao se danas sa ambasadorom Bosne i Hercegovine Branimirom Jukićem.\nU sadržajnom i otvorenom razgovoru, konstatovano je da su odnosi Crne Gore i BiH prijateljski i dobrosusjedski, ojačani zajedničkim vanjskopolitičkim prioritetima u pogledu regionalne saradnje i integracije u EU.\nOcijenjeno je da Crna Gora ima istorijsku šansu da bude prva naredna članica Unije, što bi i za države regiona bila dobra vijest i podstrek da istraju na evropskom putu. Ministar Krivokapić je kazao da bi Bosni i Hercegovini što prije trebalo dodijeliti status kandidata za EU, izrazivši uvjerenje da će Evropska komisija uvažiti sve dosadašnje napore i prepoznati značaj takve odluke.\nKada je riječ o Crnoj Gori, ukazano je na važnost ispunjavanja obaveza na unutrašnjem planu i dobijanja završnih mjerila u ključnim poglavljima, kako bi u mogućem punom mandatu ove Vlade završili pregovore sa EU.\nSagovornici su razmijenili mišljenja o regionalnim pitanjima i previranjima na globalnom planu, ocijenivši da su dešavanja u Ukrajini dovela do veće kompaktnosti Evropske unije i NATO-a.\nKrivokapić i Bušardi: Pomaganjem Ukrajincima Crna Gora pokazuje humanost i solidarnost 06.07.2022.\nCrna Gora i San Marino jačaju politički dijalog i ekonomske aktivnosti za dobrobit građana 05.07.2022.\nKapetani regenti Republike San Marino u zvaničnoj posjeti Crnoj Gori 04.07.2022.\nMinistar Krivokapić otvorio XV Ljetnju školu za mlade diplomate „Gavro Vuković“ 04.07.2022.